title: The Legend of Zelda -pelisarjan hahmot

text:
Triovoiman ovat luoneet kolme jumalatarta, Din, Nayru ja Farore. Jumalattaret esiintyvät ensi kerran nimettöminä "A Link to the Past"issa, jossa kerrotaan, miten he loivat Heraldian ja jättivät Triovoiman jälkeensä. Seuraava esiintyminen oli "Ocarina of Time"ssä.
Voiman jumalatar Din loi maan ja vuoret, Nayru antoi viisautensa virrata maailmaan ja loi (fysiikan) lait, ja rohkeuden jumalatar Farore loi kasvit ja eläimet, jotka ylläpitivät näitä lakeja. Luomistyönsä päätteeksi jumalattaret lähtivät maanpäällisestä Heraldiasta ja jättivät jälkeensä kultaisen Triovoiman, joka sisälsi pienen, mutta voimallisen annoksen jumalatarten olemusta ja toteutti ensimmäisen sitä koskettavan sydämen toiveet.


title: The Legend of Zelda -pelisarjan hahmot

text: ""ssä Linkillä on mukanaan Navi-niminen, naispuolinen keiju, jonka mielipidettä Link voi kysyä monien asioiden suhteen. Navi auttaa Linkiä löytämään esineitä ja olentoja sekä osoittaa pelaajalle viholliset ja kohteet, joihin toimintaa voi kohdistaa. Pelin lopussa Navi lentää pois. ""in alussa kerrotaan, että Link etsii rakasta ystäväänsä, mutta Navi ei kuitenkaan esiinny pelissä. Navi -keiju on mukana myös ""issä, mutta vain Wiin versiossa. Shigeru Miyamoto on todennut, että Navilla on romanttisia ajatuksia Linkin suhteen.


title: The Legend of Zelda -pelisarjan hahmot

text: "Ocarina of Time"ssä harppua soittava Sheik ilmestyy yllättäen Linkin tielle ja katoaa ilmaan lyhyen keskustelun jälkeen. Sheik esiintyy maskuliinisena ja salaperäisenä hahmona, joka auttaa Linkiä tämän tehtävässä. Pelin lopussa Sheik käyttää Viisauden Triforcea ja muuttuu Zeldaksi.


title: The Legend of Zelda -pelisarjan hahmot

text: "Ocarina of Timessa", "Majora's Maskissa" ja "Twilight Princessissa" esiintyvä Skull Kid on outo rääsyihin pukeutunut olento. "Ocarina of Timessa" ja "Twilight Princessissä" Skull Kidillä on vain pieni sivurooli. mutta "Majora's Maskissa" hän on yksi tärkeimmistä hahmoista. Skull Kid ei ole ainoa laatuaan vaan Kadonneessa Metsässä asuu monia hänen kaltaisiaan. Jos joku joka ei ole kokiri eksyy metsään, hänestä tulee joko stalfos tai Skull Kidin kaltainen, linnunpelättiä muistuttava olento. Skull Kid haluaa peittää kasvonsa tai pikemminkin niiden puutteen.


title: The Legend of Zelda -pelisarjan hahmot

text: Majora's Maskin alussa kun Link etsii Navia metsässä, hän tapaa Skull Kidin joka on varastanut Majoran Naamion, esineen jossa on muinainen kammottava mahti. Skull Kid ja hänen ystävänsä, keijusisarukset Tatl ja Tael varastavat Linkin hevosen Eponan ja Ajan Okariinan. Seuratessaan heitä, Link joutuu Terminan rinnakkaistodellisuuteen. Skull Kidistä ja Taelista jälkeen jäänyt Tatl lyöttäytyy yhteen Deku Scrubiksi muutetun Linkin kanssa. Pelin lopussa selviää, että Majoran Naamio on pitänyt Skull Kidin ruumista hallussaan.


title: The Legend of Zelda -pelisarjan hahmot

text: Vaati, Tuulitaikuri, on Ganonin jälkeen useimmin esiintyvä Zelda-pelien päävastus. Vaati kuuluu minish-rotuun, mutta hän näyttäytyy tavallisesti yksisilmäisen, ilmassa leijuvan mustan olennon muodossa.


title: The Legend of Zelda -pelisarjan hahmot

text: ""issa Vaati varastaa opettajansa Ezlon luoman taikaesineen, Minishmyssyn, joka antaa kantajalleen mahtavat taikavoimat. Vaati käyttää myssyä Ezlon tuhoamiseen ja muuttaa itsensä hyrulelaiseksi. Ihmismuotoinen Vaati osallistuu Picorifestivaalien turnajaisiin ja voittaa kilpailun ylivoimaisesti. Kilpailun voittajana hän saa seremoniallisen kunnian koskettaa pyhäinjäännös Picori Bladea. Vaati paljastaa itsensä, murtaa miekan kahtia ja muuttaa Zeldan kiveksi. Hänen tavoitteenaan on etsiä Light Force, mystinen taikuuden voima, jonka avulla hänen voimansa kasvaisivat entistä suuremmiksi.


title: The Legend of Zelda -pelisarjan hahmot

text: Taikakeinoin vangittu Vaati kaappaa Prinsessa Zeldan ""issa taikasinetin murtuessa Zeldan ja Linkin ollessa läsnä. Link voittaa Vaatin Neljän miekan avulla ja vangitsee tämän uudelleen. ""issa ilkeä Varjo-Link päästää Vaatin vapaaksi, joka käy taisteluun Linkiä vastaan. Pelin loppuvaiheilla käy ilmi, että Vaati on toiminut vain harhautuksena Ganonin punoessa omia juoniaan.


title: The Legend of Zelda -pelisarjan hahmot

text: Epona on Linkin ratsu, joka esiintyy "Ocarina of Timessä", "Majoras maskissa" ja "Twilight Princessissä". "Twilight Princessissä" voi käyttää useimpia esineitä samaan aikaan kun ratsastaa Eponalla.


title: The Legend of Zelda -pelisarjan hahmot

text: Linkin setä esiintyy "A Link to the Past" -pelissä. Link on setänsä luona kylässä, kun setä lähtee Zeldan hätäkutsun kuullessaan etsimään tätä. Link lähtee seuraamaan setäänsä, jonka löytää haavoittuneena Hyrulen linnasta. Ennen kuolemaansa setä antaa Linkille miekan ja kilven.


title: The Legend of Zelda -pelisarjan hahmot

text: Great Deku Tree on Kokiri-metsän suojelija, joka kuitenkin kuolee "Ocarina of Timen" alussa. Dekutree otti Linkin huostaansa tämän jäätyä yksin Kokiri-metsään äitinsä kuoltua.


title: The Legend of Zelda -pelisarjan hahmot

text: Omapäinen Zora-valtakunnan prinsessa, joka on ihastunut Linkiin ja aikoo mennä tämän kanssa naimisiin. Hän on kuningas Zoran tytär.


title: The Legend of Zelda -pelisarjan hahmot

text: Seuraavat hahmot esiintyvät vain pelissä "".


title: The Legend of Zelda -pelisarjan hahmot

text: Aryll on Linkin sisko, ja hän on ensimmäinen hahmo, joka nähdään "Wind Wakerissä" (lukuun ottamatta aloitusvideota). Aryll on myös tarinan lähtöpiste, sillä Helmaroc Kingin kaapattua Aryllin Linkin pitää pelastaa hänet.


title: The Legend of Zelda -pelisarjan hahmot

text: Tetra on sarkastinen merirosvo, joka auttaa Linkiä aloittamaan seikkailunsa. Tetran äiti menehtyi muutama vuosi ennen Wind Wakerin tapahtumia, ja Tetra jäi merirosvojen kapteeniksi. Alun perin Helmaroc Kingin piti kaapata Tetra, mutta sen sijaan monien sattumusten kautta kaapattiin Aryll. Hän auttaa Linkiä myöhemmin pelissä, jolloin hänen todellinen identiteettinsä paljastuu. Tetra esiintyy myös pelissä "".


title: The Legend of Zelda -pelisarjan hahmot

text: Punaisten leijonien kuningas (King of the Red Lions) on puhuva purjevene, jonka Link tapaa seikkailunsa alkuvaiheessa. Juuri tällä veneellä Link pystyy liikkumaan saarien välillä. Vene puhuu hänelle, selittäen mitä tehdä seuraavaksi, jotta tarinassa pääsisi eteenpäin. Myöhemmin pelissä paljastuu, että vene on Hyrulen muinaisen kuninkaan maagisesti ohjastama – tämä selittää veneen nimen, sillä Hyrulen vaakuna on punainen leijona.


title: The Legend of Zelda -pelisarjan hahmot

text: Kuningas Daphnes Nohansen kolmas on unohdetun Hyrulen valtakunnan hallitsija. Prinsessa Zeldan tavoin hän kuuluu Hyrulen kuninkaalliseen perheeseen. Kuningas ohjaa ta maagisesti tavatakseen Linkin. Osan sanottavastaan kuningas puhuu muinaisella Hylian kielellä. Link ymmärtää kieltä vasta toisella pelikerralla.


title: The Legend of Zelda -pelisarjan hahmot

text: Laruto on Zora ja Maan viisas (Sage of Earth). Hän rukoili Maan temppelissä, kunnes Ganon varasti hänen sielunsa, jotta voisi estää Mestarin miekan voimien palauttamisen. Laruto soittaa harppua, jonka Medli nyt omistaa. Hänen nimensä voi viitata Veden viisaaseen on, joka tavataan pelissä "".


title: The Legend of Zelda -pelisarjan hahmot

text: Fado on kokiri ja Tuulen viisas (Sage of Wind). Hän rukoili Tuulen temppelissä, kunnes Ganon varasti hänen sielunsa estääkseen Mestarin miekan voimien palauttamisen. Fadon henki ilmestyy Linkille ja opettaa hänelle Tuulen jumalan aarian. Fado soittaa viulua ja on rempseän henkilön maineessa. Hänen seuraajansa on viulua soittava korok-metsänheki nimeltään , joka seuraa hänen perintöään ja soittaa samaa soitinta kuin Fado.


title: The Legend of Zelda -pelisarjan hahmot

text:
On huomioitavissa, että myös Ocarina of Timessa on Fado-niminen kokiri. Hän on vaaleanutturainen kokirityttö Kokirien metsässä, jolla on vain pieni rooli pelissä.
Fadon arvellaan olevan myös viittaus kokirien johtajaan Midoon, sillä heillä on sekä selvää yhdennäköisyyttä että samankaltainen nimi.


title: The Legend of Zelda -pelisarjan hahmot

text: Medli on Rito-heimon jäsen ja viisas, joka rukoilee Maan temppelissä palauttaakseen Mestarin miekan voimat. Linkin tavatessa hänet, Medlistä on tulossa raivostuneen Valoon palvelija. Hänen edeltäjänsä oli Prinssi Komalin isoäiti, joka oli myös Medlin opettaja. Komalin isoäiti lahjoitti Medlille Laruton harpun. Medli on luonteeltaan rohkea, ja pelin alussa hän astuu sisään luolastoon rauhoittaakseen Valoota. Medli auttaa Linkiä etenemään Dragon Roost Islandissa antamalla tälle mm. Grappling Hookin. Myöhemmässä vaiheessa, Medlin ja Linkin seikkaillessa Maa-temppelissä, Medli soittaa Laruton harpulla "Earth God`s Lyric"iä, jonka Link opetti Medlille opeteltuaan sen ensin Larutolta.


title: The Legend of Zelda -pelisarjan hahmot

text: Komali on Rito-heimon kruununprinssi, ja Medlin suojatti. Pelin alussa hänet esitellään erittäin itsekkäänä. Linkin tapettua Gohman, Komali on valmis matkalleen Valoon luokse saadakseen siivet. Hänestä tulee rohkea nuori mies, joka lopulta pelastaa Quillin avulla Linkin ja Tetran tuholta Ganonin edestä. Komali omistaa Dinin helmen, jonka antoi hänelle hänen isoäitinsä. Link kuitenkin saa helmen rauhoitettuaan Valoon.


title: The Legend of Zelda -pelisarjan hahmot

text: Valoo on muinainen punainen lohikäärme ja taivaan henki Rito-heimon jäsenille. Seikkailun alussa Valoo on raivoisa ja vihainen, mutta syynä on häntä hännästä pahoinpitelevä hirviö Gohma. Kun Link pelastaa Valoon tältä hirviöltä, Valoosta tulee tärkeä liittolainen Linkille seikkailun ajaksi. Valoo osaa puhua muinaista Hylian kieltä.


title: The Legend of Zelda -pelisarjan hahmot

text: Makar on ilkikurinen Korok, joka vahingossa putoaa Forest Havenin vieressä sijaitsevaan kiellettyyn metsään. Toinen Korok nimeltään Linder tulee takaisin ja kertoo putoamisesta Dekupuulle. Link menee pelastamaan Makarin Dekupuun pyynnöstä. Myöhemmin Makar rukoilee tuulen temppelissä palauttaakseen Master Swordin voimat. Makar soittaa usein viulua ja mm. kun Makar on pelastettu Kalle Demosilta hän soittaa kappaleen jota ei muussa vaiheessa peliä kuulla. Tuuli temppelissä seikkaillessa Makar soittaa tiettyjen kivien edessä "Wind God`s Arian" jonka Link oppi Fadolta mutta opetti sen myöhemmin Makarille. Link kuitenkin aloittaa kyseisen kappaleen itse Wind Wakerillä.


title: The Legend of Zelda -pelisarjan hahmot

text: Lordi Jabun on meren henki, ja asuu Greatfish Islellä. Ganondorfin yrittäessä saada Nayrun helmeä häneltä, Jabun joutuu pakenemaan saarelta. Jabun pääsee suojaan Outset Islandille, josta Link löytää hänet ja saa helmen. Jabun osaa puhua muinaista Hylian kieltä.


title: The Legend of Zelda -pelisarjan hahmot

text: Zephos on tuulten jumala veljensä Cycloksen kanssa. Link tapaa Zephosin Dragon Roost Islandilla, kun on oppinut hänen paasistaan tuulen sielunmessun. Samalla Zephos kertoo Linkille merellä ongelmia aiheuttavasta veljestään Cycloksesta.


title: The Legend of Zelda -pelisarjan hahmot

text: Cyclos on tuulten jumala veljensä Zephosin kanssa. Link tapaa Cyclosin pelin aikana monista merellä pyörivistä pyörremyrskyistä. Link oppii häneltä häntä jousipyssyllä ammuttuaan laulun, (Ballad of Gales) joka mahdollistaa paikasta toiseen siirtymisen pyörremyrskyn avulla.


title: The Legend of Zelda -pelisarjan hahmot

text: Quill on Rito-heimon jäsen ja postimies, joka auttaa Linkiä seikkailun aikana usein, kuten pelastettaesa Linkiä Ganonin kynsistä Komalin ja Valoon kanssa


title: The Legend of Zelda -pelisarjan hahmot

text: Kalamies on puhuva kala, jonka löytää jokaien saaren lähettyviltä. Hänen mukaansa hän ja hänen "serkkunsa" ovat levittäytyneet ympäri suurta merta. Linkin antaessa hänelle syötävää, kalamies antaa Linkille läheisen saaren kartan. Kalamies tietää Punaisten leijonien kuninkaan oikean identiteetin, sillä ensimmäisellä tapaamiskerralla kalamies kääntyy kuninkaan puoleen, ja sanoo "maksaneensa velkansa takaisin". Kalamies myös antaa Linkille neuvoja, jotka auttavat häntä seikkailussa eteenpäin.


title: The Legend of Zelda -pelisarjan hahmot

text: Kun Link on saanut nuolet, antaa kalamies mahdollisuuden pelata minipeliä kunhan hänelle heittää herkkua vielä kartan merkkauksenkin jälkeen. Pelissä täytyy ampua nuolilla kalamiestä aina kun hän pomppaa vedestä. Mikäli osuu kaikilla kymmenellä nuolella antaa kalamies 200 Rupeeta (rahayksikkö). Muussa tapauksessa jokainen osunut nuoli on 10 Rupeen arvoinen.


title: The Legend of Zelda -pelisarjan hahmot

text: Matkustavat kauppiaat ovat ainoita Goroneita, joita Link tapaa seikkailunsa aikana, ja kaikki kuuluvat vaihtamissivutehtävään. Linkin pitää vaihtaa erilaisia esineitä kaikkien kauppiaiden kanssa saadakseen Windfall Islandin myymälän tiskin täyteen erilaisista tavaroista. Tämän jälkeen Link ansaitsee taikakilven myyjältä.


title: The Legend of Zelda -pelisarjan hahmot

text: Beedle on kulkukauppias, joka omistaa oman kauppaveneen. Hän ilmestyy lukuisiin kohteisiin merellä. beedle myy lukuisia esineitä, kuten pommeja, nuolia ja Hyoi-päärynöitä. Beedle tavataan myös pelissä "Minish Cap" sekä "Phantom Hourglass".


title: The Legend of Zelda -pelisarjan hahmot

text:
Seuraavat hahmot esiintyvät vain pelissä "".
Tähän mennessä ainoastaan Twilight Princess- pelissä esiintynyt Twili-rotuun kuuluva Ganonin apuri. Hän katkeroitui siitä että hänet syrjäytettiin rodun kuninkaan paikasta. Katkeroiduttuaan Zant haki voimia siihen aikaan pimeyden maailmaan karkotetulta Ganondorfilta palveluksiaan vastaan. Zant muun muassa muutti Midnan Imp-muotoon, hajotti hämärän peilin neljään osaan ja yritti valloittaa koko maailman ja muuttaa Twilight realmiksi. Midna tappoi Zantin sulautuneiksi varjoiksi kutsutulla aseella.


title: The Legend of Zelda -pelisarjan hahmot

text: Tähän mennessä ainoastaan Twilight Princess- pelissä esiintynyt Twili-rodun prinsessa jonka vallankaappaaja Zant muutti Imp-muotoon. Midna ei voi esiintyä valossa niin kuin eivät muutkaan Twilit ja Midna sairastui kun Zant näytti hänet valon hengelle. Midna ei olisi muuten selvinnyt mutta Zelda yhdisti sydämensä Midnan sydämeen. Pelin lopussa Midna palaa maailmaansa ja särkee hämärän peilin pieniksi sirpaleiksi.


title: The Legend of Zelda -pelisarjan hahmot

text:
Demonien kuningas ja pelin päävihollinen. Esiintyy suurimman osan ajasta pelistä monsterina nimeltä Imprisoned.
Demonien lordi ja pelin toinen päävihollinen. Yrittä elvyttää mestariaan Demiseä.


title: Jättiläiskalmarit

text: Jättiläiskalmarit ("Architeuthidae") ovat kalmarien lahkoon kuuluvia mustekaloja, jotka ovat kolossikalmarin jälkeen maailman toiseksi suurikokoisimpia selkärangattomia eläimiä. Jättiläiskalmarien heimossa on vain yksi suku, Architeuthis, mutta lajien lukumäärä on epäselvä. Suvun tunnetuin ja mahdollisesti ainoa laji on jättiläiskalmari ("Architeuthis dux").


title: Jättiläiskalmarit

text: Jättiläiskalmarin ruumis koostuu vaipasta, päästä sekä kymmenestä lonkerosta, joista kaksi on muita huomattavasti pidempiä pyyntilonkeroita. Nämä pyyntilonkerot voivat olla jopa 10 metriä pitkät. Tavallisten lonkeroiden sisäpinnalla on kaksi riviä imukuppeja, pyyntilonkeroissa neljä. Imukupeissa on jokseenkin pyöreä, sahalaitainen kitiinireunus, joka tehostaa saaliiseen tarttumista. Pyyntilonkeroiden kärjet ovat nuijamaiset; näissä kärkiosissa imukuppeja on tiheässä, kolmessa erilaisessa vyöhykkeessä (kuva), varsiosassa niitä on harvassa. Imukuppien halkaisija on 2–5 cm. Imukupeista syntyneitä pyöreitä arpia havaitaan usein jättiläiskalmareja saalistavien kaskelottien ihossa.


title: Jättiläiskalmarit

text: Jättiläiskalmarit uivat samoin kuin muutkin kalmarit, puristamalla vettä vaippaontelosta ulos johtavasta suppilosta ja työntäen näin itseään taaksepäin ja ohjaten kulkuaan pyrstöevällä. Pyrstöevä on jättiläiskalmarilla suhteellisen pieni.


title: Jättiläiskalmarit

text: Jättiläis- ja kolossikalmareilla on myös eläinkunnan suurimmat silmät: silmän halkaisija voi olla 30 cm.


title: Jättiläiskalmarit

text: Mustekalojen koon perusmittana tieteellisessä kirjallisuudessa käytetään vaipan pituutta. Kalmarien kokoa mitataan myös ruumiin ja lonkeroiden yhteispituudella pitkät pyyntilonkerot pois lukien, pituudella pyyntilonkerot mukaan lukien, tai painolla. Suurin jättiläiskalmarin vaipan pituus on ollut 2,25 metriä ja tyypillinen kokopituus ilman pyyntilonkeroita 5 metriä. Pyyntilonkeroineen naaraat voivat saavuttaa jopa 13 m:n, koiraat 10 metrin pituuden. Kirjallisuudessa esiintyvien jopa 18 m:n haamumittausten on epäilty perustuvan pyyntilonkeroiden venytykseen.


title: Jättiläiskalmarit

text: Kolossikalmarit eivät pyyntilonkeroineen mitattuna ole juuri jättiläiskalmaria pidempiä, mutta niiden ruumis (vaippa) on selvästi pidempi ja leveämpi ja ne ovat näin myös painavampia. Suurimman jättiläiskalmarinaaraan painoksi on arvioitu 275 kg, kolossikalmarin jopa 500 kg.


title: Jättiläiskalmarit

text: Jättiläiskalmarit elävät kaikissa valtamerissä; havainnot ovat kuitenkin keskittyneet Pohjois-Atlantin ja Tyynenmeren sekä eteläisten merten vesiin (katso kartta), tropiikista ei tietoja niinkään ole. Niiden arvellaan elävän 300–1000 metrin syvyydessä, ja mahdollisesti syvemmälläkin.


title: Jättiläiskalmarit

text: Jättiläiskalmarien elintavoista ei tiedetä paljoa, koska niitä ei ole juurikaan päästy tarkkailemaan luonnollisessa elinympäristössään. Mustekalat ovat yleisesti ottaen varsin lyhytikäisiä, eikä jättiläiskalmarikaan todennäköisesti elä viittä vuotta vanhemmaksi. Näin ollen se lienee maailman nopeimmin kasvavia eläimiä. Jättiläiskalmarinaaras voi tuottaa toista miljoonaa millimetrin kokoluokkaa olevaa munaa. Ei kuitenkaan tiedetä, mihin se munansa asettaa. Poikaset ovat kuoriutuessaan vain noin 2–3 millimetrin pituisia.


title: Jättiläiskalmarit

text: Jättiläiskalmarien arvellaan käyttävän ravinnokseen kaloja ja itseään pienempiä mustekaloja. Kalmarin suurten silmien oletetaan mahdollistavan varsin tarkatkin näköhavainnot valtamerten pimeydessä, ja näin ollen ne todennäköisesti etsivät saalistakin etupäässä näköaistin avulla. Jättiläiskalmarit tarttuvat saaliseläimeen kahdella pitkällä pyyntilonkerollaan. Se vie saaliin suunsa lähelle kahdeksalla muulla lonkerollaan. Saalis täytyy hienontaa pieniksi paloiksi ennen nielemistä, sillä kalmarin ruokatorvi kulkee aivojen läpi. Jättiläiskalmarit oletettavasti syövät paljon, koska niiden kasvuvauhti on erittäin nopea.


title: Jättiläiskalmarit

text: Jättiläiskalmarin luontaisena päävihollisena pidetään kaskelottia, joka on maailman suurikokoisin hammasvalas. Aikuisten jättiläiskalmarien jäänteitä on löytynyt myös eteläisellä Tyynellämerellä elävän "Somniosus pacificus"-jäähailajin yksilöiden vatsoista.


title: Jättiläiskalmarit

text: Tieteellisesti dokumentoidut tiedot jättiläiskalmareista perustuivat pitkään vain rannalle ajautuneisiin ja kalaverkkoihin takertuneisiin kuolleisiin yksilöihin sekä kaskelottien vatsoista löytyneisiin jäänteisiin. Suurten jättiläiskalmarien kokoa onkin aiemmin arvioitu epäsuorasti kaskelottien ruoansulatuskanavasta saatujen jättiläiskalmarin nokkien (leukojen) perusteella. Useimmat muut mustekalat vajoavat kuoltuaan pohjaan, mutta jättiläiskalmarien kudoksissa on runsaasti merivettä kevyempää ammoniumkloridia, joka estää ruumiin uppoamisen. Tämän vuoksi jättiläiskalmareita ajautuu ajoittain rannoille; erityisen paljon niitä löydettiin 1800-luvun lopulla sekä Luoteis-Atlantin että Uuden Seelannin rannoilta. Viime vuosina jättiläiskalmareita on saatu kalanpyydyksistä eritoten Uuden Seelannin vesillä.


title: Jättiläiskalmarit

text:
Ensimmäisen kerran jättiläiskalmari valokuvattiin sen luonnollisessa ympäristössä vasta vuonna 2004, ja videokuvattiin 2006. Molemmilla kerroilla Tsunemi Kuboderan johtama tutkijaryhmä kuvasi viehesyöttiin tarttuneita eläimiä Japanin vesillä.
Jättiläiskalmarin suvun lajien todellinen lukumäärä on toistaiseksi epäselvä. Joissakin lähteissä mainitaan kahdeksan lajia, toisissa taas kolme: Pohjois-Atlantin "Architeuthis dux" (jättiläiskalmari), Pohjois-Tyynenmeren "Architeuthis martensi" ja eteläisten merten "Architeuthis sainctipauli" (esimerkiksi Uusi-Seelanti). Näiden kolmenkaan erottelu ei kuitenkaan perustu mihinkään hyvin määriteltyihin tuntomerkkeihin, ja joidenkuiden mielestä niitäkin kaikkia voi pitää yhtenä lajina.


title: Voikukat

text: Voikukat ("Taraxacum") on asterikasveihin kuuluva kasvisuku, johon kuuluu muiden muassa tavallinen voikukka ("Taraxacum officinale").


title: Voikukat

text: Voikukat eivät ole kovin vaativia kasvuympäristön suhteen. Ne suosivat valoisia, kuivia alueita. Voikukat saattavat kasvaa kuivalla puoliaavikolla, tunturissa tai jäätikön reunalla. Tunturissa viihtyvät tunturivoikukka ja atlantinvoikukka; napa-alueella kasvaa valkoisen lumivoikukan ("Taraxacum arcticum") lisäksi muitakin voikukkalajeja.


title: Voikukat

text: Voikukkien suku on erittäin monimutkainen täsmällisen lajinmäärityksen suhteen. Vaikka kasvi leviää voimakkaasti suvullisesti, on voikukan suvussa runsaasti apomiktisia pikkulajeja, alalajeja ja lajiryhmiä, joiden keskinäinen sukulaisuus on vaikeasti määritettävissä. Jo Pohjoismaissa arvellaan olevan noin 900 pikkulajia 14 ryhmässä. Suomestakin pikkulajeja löytyy yli 500.


title: Linnuntie

text: Linnuntiellä tarkoitetaan matkaa, joka on lyhin mahdollinen reitti pisteestä A pisteeseen B. Tämän matkan voi lukea kartasta katsomalla etäisyyden, jonka suora viiva kulkee haluttujen paikkojen välillä. Tällöin ei oteta huomioon kohteiden välillä olevia vuoria, vesistöjä ynnä muita esteitä mietittäessä reitin pituutta A:n ja B:n välillä.


title: Tariq Aziz

text:
Mikhail Yuhanna (), tunnettu nimellä Tariq Aziz tai Tareq Aziz (, ),
(28. huhtikuuta 1936 Tel Keppe – 5. kesäkuuta 2015) oli irakilainen poliitikko, joka toimi vuosikymmeniä Saddam Husseinin läheisenä avustajana. Aziz toimi Irakin ulkoministerinä vuosina 1983–1991 ja varapääministerinä vuosina 1979–2003. Muista Husseinin kauden Irakin johtajista poiketen Aziz oli kaldealaiskristitty. Yhdysvaltain ja sen liittolaisten hyökättyä Irakiin maaliskuussa 2003 Aziz oli Yhdysvaltain julkaisemalla etsityimpien irakilaisten listalla sijalla 25. Hän antautui huhtikuussa 2003.


title: Tariq Aziz

text: Irakilainen tuomioistuin tuomitsi Azizin 15 vuodeksi vankeuteen rikoksista ihmisyyttä vastaan 11. maaliskuuta 2009. Hänet tuomittiin kuolemaan lokakuussa 2010. Hänen ja kahden muun tuomitun tuomion perusteena on shiiojen uskontopuolueiden vainoaminen. 17. marraskuuta 2010 Irakin presidentti Jalal Talabani kieltäytyi allekirjoittamasta Azizin teloitusmääräystä. Syiksi hän ilmoitti myötätuntonsa Azizia kohtaan, hänen korkean ikänsä ja sen, että Aziz on kristitty. Vatikaani, monet Euroopan maat ja ihmisoikeusjärjestö Amnesty International vetosivat Azizin pelastamisen puolesta.


title: Tariq Aziz

text: Aziz kuoli 5. kesäkuuta vuonna 2015 irakilaisessa sairaalassa. Aziz oli siirretty sairaalaan vankilasta, missä hän oli ollut vankina.


title: IGS Tietohuoltoasema

text: iGS Tietohuoltoasema on Helsingin kaupunginkirjaston verkkotietopalvelu. iGS:lle voi lähettää kysymyksen aiheesta kuin aiheesta iGS:n www-sivun kautta. Vastauksen saa sähköpostitse ja vastaukset tallennetaan myös sähköiseen arkistoon.


title: IGS Tietohuoltoasema

text: Verkkopalvelun lisäksi Tietohuoltoasemalla on liikkuva tietopalveluyksikkö, Tietotynnyri, jonka voi tavata keikalla esimerkiksi ostoskeskuksissa tai erilaisissa tapahtumissa.


title: IGS Tietohuoltoasema

text: iGS:llä on myös viikoittainen radio-ohjelma Kysy mitä vain Suomen Yleisradion Ylen aikainen -kanavalla. Radion kuuntelijat voivat lähettää kysymyksiä Ylen aikaisen www-sivun kautta tai soittamalla toimitukseen. Kysymykset välitetään iGS:n radiotiimille, joka valitsee yhden kysymyksen vastattavaksi suorassa lähetyksessä. Muut kysymykset ja vastaukset ovat luettavissa iGS:n www-sivuilta.


title: IGS Tietohuoltoasema

text: iGS:n vastaajina ovat Helsingin kaupunginkirjaston työntekijät kirjaston eri toimipisteissä. Kun tietotynnyri on keikalla, mukana on yksi tai useampi päivystäjä, jolta voi kysyä mitä vain. Muun ajan tiimin jäsenet ovat töissä omissa kotikirjastoissaan, joissa he vastaavat verkon kautta tulleisiin kysymyksiin päivittäisen kirjastotyön ohessa.


title: IGS Tietohuoltoasema

text: iGS avattiin vuonna 2001. Helsingin kaupunginkirjasto rakensi sen Bill & Melinda Gatesin säätiön Access to Learning -palkinnon varoilla. Kirjasto vastaanotti palkinnon kesällä 2000.


title: IGS Tietohuoltoasema

text: iGS suunniteltiin kaksivuotiseksi projektiksi mutta siitä on tullut osa kirjaston arkityötä. iGS on muuttanut kirjastotyön rutiineja ja perinteisiä ajattelutapoja. Se edistää henkilökunnan tiedonhakutaitoja ja digitaalisten aineistojen tuntemusta. Kirjaston henkilökunnan laaja, kirjastotyössä karttunut tietovaranto, tulee asiakkaiden saataville.


title: Dead Letters

text: Dead Letters on suomalaisen rock-yhtye The Rasmuksen albumi. Se julkaistiin Euroopassa vuonna 2003 ja Yhdysvalloissa sekä Australiassa 2004. Albumi nauhoitettiin 2002 Nord Studiosilla Ruotsissa ja sen tuottivat myös yhtyeen aiemman Into-albumin tuottaneet Mikael Andresson ja Martin Hansen. Albumin soundi on tumma ja kappaleet synkkiä ja molliin kirjoitettuja.


title: Dead Letters

text: Dead Letters on yhtyeen viides pitkäsoitto ja se oli yhtyeelle lopullinen kansainvälinen läpimurto. Se on noussut kymmenen myydyimmän joukkoon yli kymmenessä maassa ja ensimmäisellekin sijalle muutamissa maissa. Saksassa albumi myi 400 000 kappaletta ja Isossa-Britanniassa 300 000 kappaletta. Se on edelleen ainoa Ison-Britannian albumilistan kymmenen kärkeen yltänyt suomalainen albumi. Albumin Euroopan menestyksen johdosta se nousi listoille myös Australiassa sekä Uudessa-Seelannissa. Dead Letters on myynyt maailmanlaajuisesti yli 1,5 miljoonaa kappaletta. Kultalevyjä se on myynyt kahdeksan ja platinalevyjä viisi. Albumi oli kansainvälisesti myydyin suomalainen levy vuoteen 2009 saakka, jolloin Nightwishin albumi Dark Passion Play ohitti Dead Lettersin 2 miljoonan kappaleen myynnillään .


title: Dead Letters

text: Suomessa "Dead Letters" myi tuplaplatinalevyyn ja sen päälle vielä kultalevyyn oikeuttavat 77 000 kappaletta. Julkaisuviikollaan se oli Suomen virallisen albumilistan ensimmäisellä sijalla ja levy pysyi listalla 54 viikkoa eli yli vuoden.


title: Dead Letters

text: Dead Lettersin kappaleista maailmanlaajuinen radiohitti "In the Shadows" oli MTV Europen soitetuin video ja single nousi Britteinsaarten singlelistan kolmanneksi keväällä 2004. Isossa-Britanniassa singleä myytiin 180 000 kappaletta. Muita sijoituksia ovat mm. Saksassa, Suomessa ja Uudessa-Seelannissa sija 1; Italiassa, Ruotsissa, Itävallassa ja Tšekissä saavutettu sija 2 sekä Ranskassa sija 6.


title: Dead Letters

text: Musiikkivideot on tehty albumin kappaleista "In the Shadows", "In My Life", "First Day Of My Life", "Funeral Song (The Resurrection)" sekä "Guilty".


title: Vampyyritursas

text: Vampyyritursas ("Vampyroteuthis infernalis") on valtamerialueilla elävä mustekalalaji. Se on heimonsa "Vampyroteuthidae" ja lahkonsa vampyyritursaat ("Vampyromorphida") ainut elossa oleva laji.


title: Vampyyritursas

text: Vampyyritursas on syvän veden laji, joka esiintyy kaikissa valtamerissä, yleensä yli kilometrin syvyydessä, mihin valo ei tunkeudu. Laji kuvattiin tieteellisesti ensimmäisen kerran vuonna 1903.


title: Vampyyritursas

text:
Vampyyritursaan vaipan pituus on korkeintaan 13 cm ja kokonaispituus 30 cm.
Lihakset ovat pehmeät ja heikosti kehittyneet, minkä vuoksi ennen luultiin, ettei laji ole kovin hyvä uimaan vaan lähinnä ajelehtii. Varmpyyritursaan lonkerot ovat yhdistyneet kudoksella räpyläksi, joka muodostaa löysän pussin suun ympärille. Kahdeksan normaalin lonkeron lisäksi lajilla on kaksi pitkää ja venyvää lonkeroa, joiden ajatellaan olevan eräänlaiset tuntosarvet. Nämä tuntosarvet ovat kiertyneenä pussissa, kun niitä ei käytetä.


title: Vampyyritursas

text: Vampyyritursaan silmät ovat eläimen kokoon nähden eläinkunnan suurimmat, halkaisijaltaan noin 2,5 cm.


title: Vampyyritursas

text: Vampyyritursaalla on valoelimiä lähes koko ruumiissaan, erityisesti lonkeroiden päissä.


title: PNVD

text: Partij voor Naastenliefde, Vrijheid & Diversiteit ("Lähimmäisenrakkauden, vapauden ja monimuotoisuuden puolue", lyhenne PNVD) oli alankomaalainen puolue. Virallisesti puolue perustettiin 31. toukokuuta 2006 ja lakkautettiin 2010. Puolueen perustajajäseninä olivat Marthijn Uittenbogaard (puheenjohtaja), Ad van den Berg (rahastonhoitaja) ja Norbert de Jonge (sihteeri). Perustajajäsenet ovat kaikki tunnustautuneet pedofiileiksi ja rahastonhoitaja van den Bergillä on myös takanaan tuomio lasten seksuaalisesta hyväksikäytöstä. Puolue ei osallistunut maassaan yksiinkään vaaleihin, joten sillä ei ollut edustajia Hollannin parlamentissa tai muissa päättävissä elimissä. Voidakseen asettua ehdolle vuoden 2006 parlamenttivaaleissa puolueen olisi ehdokkaiden asettamisen lisäksi pitänyt saada allekirjoitukset vähintään 570 kannattajalta.


title: PNVD

text: PNVD-puolueen puolueohjelman mukaan sen tavoitteena oli maksimoida vapaus ja monimuotoisuus. Tavoitteina oli alentaa alaikäisyyden raja sukupuolisuhteissa ensin kuudestatoista kahteentoista ikävuoteen, ja myöhemmin poistaa suojaikäraja kokonaan. Puolueen ohjelmaan kuului myös sallia 12-vuotiaana uhkapelaaminen, mietojen huumeiden laillinen käyttö ja äänestäminen vaaleissa. Kovien huumeiden laillinen käyttöikäraja olisi puolueen tavoitteen mukaan olla 16 vuotta. Muita tavoitteita ovat muun muassa laillistaa lapsipornografia yksityiseen käyttöön, sallia eläimiin sekaantuminen myös jatkossa (Hollannissa sen kieltävä laki on vasta suunnitteilla), vapaus esiintyä alasti missä tahansa, ei-väkivaltaisten pornografisten ohjelmien esittäminen televisiossa mihin kellonaikaan tahansa, ilmaiset junamatkat sekä eläinten oikeuksien parantaminen.


title: PNVD

text: Runsaasta julkisesta arvostelusta huolimatta alankomaalainen oikeusistuin totesi puolueen toiminnan olevan lainmukaista.


title: Lasse

text: Lasse on pohjoismainen miehen etunimi, Laurentius- ja Lauri-nimien muunnelma. Suomessa on Väestörekisterikeskuksen mukaan vuoden 2015 loppuun mennessä Lasseksi nimetty 13 622 henkilöä. Lassen nimipäivä on 10. elokuuta.


title: LogMeIn Hamachi

text: LogMeIn Hamachi on ilmaisohjelma salatun näennäisen lähiverkon (VPN) yksinkertaiseen luomiseen. Ohjelmalla voidaan siis liittää koneita internetin välityksellä saman lähiverkon alle, vaikka nämä sijaitsevat maantieteellisesti etäällä toisistaan. Ohjelma sinänsä ei sisällä yksinkertaisen keskustelutoiminnon lisäksi mitään erityisiä työkaluja vaan sen kautta voidaan käyttää mitä tahansa tavallisen lähiverkon sovellusta, kuten esimerkiksi selata toisten koneiden verkkojakoja tai pelata verkkopelejä. Hamachi onkin suosittu erityisesti moninpelattavien tietokonepelien harrastajien keskuudessa. Ohjelma on tällä hetkellä saatavilla ilmaiseksi Windowsille ja Mac OS X:lle kuvan graafisella käyttöliittymällä varustettuna ja samat ominaisuudet sisältävänä beta-kehitysversiona tekstiversiona Linuxille.


title: LogMeIn Hamachi

text: LogMeIn Hamachi on keskitetysti hallittu VPN-järjestelmä, joka perustuu ohjelman omistajan tarjoamiin keskuspalvelimiin ja niihin yhdistäviin asiakasohjelmiin käyttäjien tietokoneilla. Asiakasohjelmalla onnistuu omien verkkojen luominen vain antamalla verkolle haluttu nimi ja mahdollisesti salasana. Muut voivat liittyä tähän verkkoon, mikäli tietävät sen nimen ja salasanan.


title: LogMeIn Hamachi

text: Asiakasohjelma luo koneelle virtuaalisen verkkosovittimen, jolla kaapataan ulospäin lähtevät yhteydenotot ohjelmalle ja syötetään saapuva VPN-liikenne järjestelmään. Ulospäin lähtevä käyttöjärjestelmän sovittimelle lähettämä liikenne ohjautuu itse ohjelmaan, joka puolestaan salaa, todentaa ja lähettää tiedon UDP-yhteydellä toiselle käyttäjälle. Hamachi osaa tunneloida IP-liikenteen, sisältäen yleis- ja ryhmälähetyksen. Windows-versio osaa myös tunnistaa ja tunneloida IPX-liikenteen.


title: LogMeIn Hamachi

text: Jokainen asiakasohjelma pitää yllä yhteyttä keskuspalvelimiin. Yhteyttä muodostettaessa asiakasohjelma kirjautuu palvelimelle ja tutkii käytettävän verkkoyhteyden varsinkin mahdollisten palomuurien ja NAT-laitteiden varalta. Tämän jälkeen palvelin kertoo asiakkaalle tämän verkkojen ja niiden käyttäjien tilat ja ilmoittaa muille mahdollisille verkkojen jäsenille yhdistämisestä. Kun verkon jäsen yhdistää tai katkaisee yhteyden, käskee palvelin verkon jäseniä muodostamaan tai purkamaan tunneloinnin tähän.


title: LogMeIn Hamachi

text:
Tunnelin muodostaminen kahden NAT-käyttäjän välille tapahtuu käyttäen palvelinavusteista NAT:n ohitustekniikkaa, joka vastaa UDP rei'itystä. Tarkempaa tietoa tästä tekniikasta ei ole julkistettu. Omistajien mukaan tällä tekniikalla on onnistuttu muodostamaan yhteys jopa 95% tapauksista . Tietyn tyyppisillä NAT-laitteilla
joudutaan porttien ohjaus kuitenkin määrittämään itse. 1.0-sarjan asiakasohjelmat osaavat myös kierrättää liikenteen erityisten relay-palvelimien kautta.


title: LogMeIn Hamachi

text: Jokaiselle Hamachi-asiakkaalle määrätään IP-osoite 5.0.0.0/8-aliverkosta. Tämä osoite annetaan kun asiakas yhdistää järjestelmään ensimmäistä kertaa. Tämän jälkeen osoite on pysyvästi yhdistetty asiakkaan julkiseen salausavaimeen. Näin aina asiakkaan yhdistäessä tälle annetaan sama 5.x.x.x IP-osoite.


title: LogMeIn Hamachi

text: 5.0.0.0/8-aliverkkoa käytetään mahdollisten päällekkäisyyksien välttämisesksi asiakkaan käyttämien muiden osoitealueiden kanssa - erityisesti 10.x.x.x/8, 172.16.x.x/12 ja 192.168.x.x/16. Alue 5.0.0.0/8 oli IANA-organisaation varaama eikä siten virallisesti käytössä aina marraskuuhun 2010 saakka, jolloin IANA osoitti kyseisen osoitealueen RIPE-organisaatiolle. RIPE alkoi jakamaan aluetta eteenpäin 23. huhtikuuta 2010. Yhteydet kaikkiin tämän alueen oikeisiin internet-osoitteisiin estyvät Hamachin ollessa käynnissä, sillä Hamachi reitittää kaikki osoitealueen paketit omaan verkkoonsa.


title: LogMeIn Hamachi

text: LogMeIn Hamachille on olemassa ilmainen, avoimen lähdekoodin vaihtoehto nimeltään Wippien.


title: Alien Ant Farm

text: Alien Ant Farm (A.A.F) on vuonna 1996 perustettu rock-yhtye. Se tuli tunnetuksi erityisesti vuonna 2001 julkaisemastaan Michael Jackson -coverista Smooth Criminal. Yhtyeen perustajajäseniin kuuluivat solisti Dryden Mitchell, kitaristi Terry Corso, basisti Tye Zamora ja rumpali Mike Cosgrove. Myöhemmin yhtyeestä erosivat kitaristi Terry Corso ja basisti Tye Zamora. Yhtyeen ensimmäinen pitkäsoitto, "Greatest Hits", levytettiin vuonna 1999 Papa Roach -yhtyeen studiolla.


title: Alien Ant Farm

text: Yhtye tuli suosituksi Yhdysvalloissa ja tunnetuksi muuallakin maailmalla vuoden 2001 Michael Jackson coverin "Smooth Criminal" siivittämänä, joka julkaistiin yhtyeen toisella albumilla "ANThology" (2001). Myös kappale "Movies" nousi hitiksi varsinkin Yhdysvalloissa ja albumin raita "Wish" tuli monelle tunnetuksi PS2-pelin "Tony Hawk's Pro Skater 3" myötä. Pienemmälle huomiolle jäi NHL-pelisarjan vuoden 2004 versiossa esiintynyt kappale "S.S. Recognize". Kolmannen albumin ensimmäinen single "These Days" nousi yhtyeen kotimaassa pieneksi hitiksi, jonka jälkeen yhtye ei ole ollut kovinkaan suuressa suosiossa verrattuna toisen albumin "ANThology"n aikoihin.


title: Into (albumi)

text:
Into on suomalaisen The Rasmus -yhtyeen 2001 julkaistu albumi. Se on yhtyeen neljäs pitkäsoitto ja ensimmäinen, jossa yhtyeen nimi on muodossa "The Rasmus" (aikaisemman muodon "Rasmus" sijaan). Se sai suuren menestyksen ja on myynyt Suomessa yli tuplaplatinaa (73 000 kpl). Julkaisuviikollaan albumi löytyi Suomen virallisen albumilistan ensimmäiseltä sijalta ja albumi vietti listalla 35 viikkoa. Albumin tuottivat Mikael Andresson ja Martin Hansen ja sen myötä The Rasmus vaihtoi levy-yhtiönsä Playground Musiciin.
Albumista julkaistiin neljällä bonuskappaleella varustettu Into Special Edition 17. marraskuuta 2003.


title: Into (albumi)

text: Inton ensimmäinen single "F-F-F-Falling" nousi suureksi radiohitiksi ja palkittiin Emma-patsaalla vuoden parhaana singlenä sekä voitti MTV Nordicin katsojaäänestyksen. The Rasmus sai vuoden 2002 Emma-gaalassa yhteensä neljä Emmaa. F-F-F-Falling-single myi platinaa Suomessa. Myös "Chill" myi kultaa.Into julkaistiin koko Skandinaviassa.


title: Into (albumi)

text: Myöhemmin julkaistusta Into Special Edition -albumista löytyvät lisäksi


title: Meritursas

text: Meritursas ("Octopus vulgaris") on maailman merissä laajalle levinnyt suurikokoinen ja kaupallisesti merkittävä mustekalalaji.


title: Meritursas

text: Meritursaan pussimainen ruumis on pehmeä ja suojaton, sen keskellä on suuaukko. Suuaukon kitiinileuat muistuttavat nokkaa, ja niitä ympäröi pyöreä huuli. Suun keskellä on riivinrautamainen raastinkieli eli radula. Vaippaontelo muodostuu kiduksia ympäröivästä lihaksikkaasta vaipasta. Tursaan hengitysvesi kulkeutuu vaippaonteloon ja sieltä kiduksiin. Tursaalla on kahdeksan suunnilleen saman mittaista lonkeroa, joissa kussakin on kaksi imukuppiriviä. Pää liittyy välittömästi pussimaiseen ruumiiseen. Pään molemmilla sivuilla on silmät. Rustokoppa suojaa tursaan aivoja. Selkärangattomaksi eläimeksi tursaalla on hyvin kehittynyt hermosto. Aivoissa on jopa 30 eri lohkoa, jotka säätelevät tursaan toimintoja. Meritursas voi oppia erottamaan esineitä ulkomuodon perusteella.


title: Meritursas

text: Meritursas on nopeakasvuinen, vuoden vanhana 75 cm:n pituinen. Normaalisti meritursaan paino on n. 1–10 kg. Meritursas on suosittu herkku Japanissa, Italiassa, Espanjassa, Kreikassa ja Tunisiassa. Meritursaita pyydetään kaupallisesti noin 50 000 tonnia vuosittain. Suurimmat pyyntimaat vuonna 1999 olivat Meksiko ja Italia.


title: Meritursas

text: Meritursaan puolustuskeino saalistajia vastaan on nopea värinvaihto ja sulautuminen ympäristöön. Vaihdoksen aiheuttavat kromatoforisolut, joita on aikuisella yksilöllä 1–2 miljoonaa eri puolilla ruumista. Keskushermosto säätelee niiden toimintaa. Tämän takia meritursasta on melkeinpä mahdoton havaita pohja-aineksen joukosta. Toinen puolustuskeino on muste, tumma melaniiniväri. Vaaran uhatessa tursas tyhjentää mustesäiliönsä vaippaonteloon ja työntää sen vesisuihkun mukana ulos, jolloin se leviää laajaksi pilveksi. Mustepilven turvin tursas pakenee.


title: Meritursas

text: Meritursaat ovat petoja kuten muutkin pääjalkaiset. Ne käyttävät saalistukseen tarkinta aistiaan eli näköä. Tavallisesti tursas odottaa saalistaan liikkumattomana kolossa, kunnes saaliseläin tulee näköpiiriin. Tursas lamauttaa saaliin limarauhasten erittämällä myrkyllä. Se paloittelee saaliinsa radulallaan. Tursas syö myös erilaisia kotiloita, simpukoita, taskurapuja ja muita merenpohjan pikkueläimiä.


title: Meritursas

text: Meritursas on levinnyt kaikkiin trooppisiin ja lauhkeisiin meriin. Atlantissa levinneisyys ulottuu Englannin etelä- ja luoteisrannikolta Afrikan rannikolle ja Välimerelle ja Connecticutista Brasiliaan. Elinalue ulottuu rantavyöhykkeestä 200 metrin syvyyteen.


title: Meritursas

text: Meritursaat ovat yksineuvoisia. Koiraat ja naaraat tulevat sukukypsiksi eri aikoina. Koiras on jo noin 200-grammaisena sukukypsä, kun taas naaras saavuttaa sukukypsyyden vasta parikiloisena. Meritursaiden lisääntymiskausi on yleensä maalis- ja lokakuun välisenä aikana.


title: Meritursas

text: Meritursaat siirtyvät syvistä vesistä parittelemaan rannan läheisyyteen. Lisääntymistä varten koiraan kolmas lonkero muuttuu sekundaariseksi paritteluelimeksi, "heterocotylukseksi". Kosiessaan koiras esittelee toisen lonkeroparin alapuolella olevia tavallista suurempia imukuppeja. Parittelussa koiraan spermatoforit eli siittiöitä sisältävät pakkaukset siirtyvät heterocotyluksen alapinnassa olevaa uurretta pitkin naaraan vaippaonteloon.


title: Meritursas

text: Naaras laskee 50 000–180 000 läpimitaltaan 3,5-millimetristä munaa, joita se vartioi 3,5–9 viikkoa. Poikasten kuoriuduttua naaras kuolee. Munasta kuoriuduttuaan poikaset uivat kohti valoa ja kulkeutuvat helposti virtojen mukana. 1–3 kuukauden kuluttua toukat vajoavat pohjaan ja etsivät sopivan kolon.


title: Sinitäplätursas

text: Sinitäplätursas ("Hapalochlaena maculosa") on pienikokoinen mutta myrkyllinen mustekala, joka elää Australian eteläisellä rannikoilla.


title: Sinitäplätursas

text: Sinitäplätursaan vaipan pituus on noin 5 cm ja lonkerot 10 cm, ja se painaa alle 30 g. Sen selkäpuoli on epätasaisen ryppyinen ja nystyinen. Normaalitilassa tursas on harmaan sävyinen ja ruskeiden täplien kirjoma. Ärsytetyllä yksilöllä täplät tummenevat voimakkaasti ja niiden sisälle ilmestyy pieniä (alle 2 mm) fluoresoivan sinisiä, sykkiviä renkaita, tyypillisesti 50-60 rengasta.


title: Sinitäplätursas

text: Eläin ei sinänsä ole aggressiivinen ja se pyrkii ensi sijassa piiloutumaan vaaran havaittuaan, mutta tarvittaessa se antaa värisignaalin varoitusmerkkinä ja eritää tappavan vaarallista hermomyrkkyä, joka lamauttaa ihmisenkin hengityselimistön.


title: Sinitäplätursas

text: Australian pohjoisrannikolla elää toinen saman "Hapalochlaena"-suvun myrkyllinen laji, sinirengastursas.


title: Krujën piirikunta

text: Krujën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Durrësin prefektuuriin, joka vastaa nykyistä Durrësin maakuntaa. Piirikunnan pinta-ala oli 372 neliökilometriä ja vuoden 2001 väestönlaskennassa siellä oli 64 357 asukasta.


title: Krujën piirikunta

text: Piirikuntaan kuuluivat seuraavat kunnat: Bubq, Cudhi, Fushë-Krujë, Kodër-Thumanë, Krujë ja Nikël. Pääkaupunkina toimi Krujë.


title: Messinesin taistelu

text: Messinesin taistelu käytiin ensimmäisen maailmansodan länsirintamalla 7.-14. kesäkuuta 1917 saksalaisten ja brittien välillä. Taistelussa britit valtasivat Messinesin harjanteen, mikä valmisteli Ypresin kolmatta taistelua.


title: Messinesin taistelu

text: Vuodesta 1915 lähtien kenraali Herbert Plumerin johtamat britit olivat kaivaneet miinatunneleita saksalaisten linjojen alle. Miinat räytettiin 7. kesäkuuta. Yhteensä miinat sisälsivät noin puoli miljoonaa kiloa TNT:tä. Samaan aikaan britit aloittivat voimakkaan tykistötulituksen saksalaisten tykistöpattereita vastaan. Miinat ja tykistön toiminta mahdollistivat Messinesin harjanteen valtauksen siedettävillä tappioilla.


title: Luettelo Ryhmä-X:n vihollisista

text: Myöhemmät jäsenet:Kuolema:


title: Luettelo Ryhmä-X:n vihollisista

text: Kulkutaudit:


title: Luettelo Ryhmä-X:n vihollisista

text: Nälänhätä:


title: Luettelo Ryhmä-X:n vihollisista

text: Sota:


title: Powerking

text: Powerking (eli PK) on hiilihapollinen tauriini- ja kofeiinipitoinen energiajuoma, jonka valmistuttaja on hollantilainen EMD AG. Powerkingin kofeiinipitoisuus on 32 mg/100 ml. Juoman käyttösuositus on enintään 5 tölkkiä vuorokaudessa. Powerkingiä myydään 250 millilitran tölkeissä. Juomaa myyvät Suomessa Siwat, K-Marketit, Valintatalot ja Euromarketit. Juomasta on olemassa myös karpalonmakuinen, colanmakuinen ja omenanmakuinen versio.


title: Stade Vélodrome

text: Stade Vélodrome on jalkapallostadion Marseillessa. Stadion on Olympique de Marseillen kotikenttä, ja sinne mahtuu 67 000 katsojaa. Se oli myös yksi vuoden 1998 jalkapallon MM-kisojen näyttämöistä ja on yksi EM kisojen 2016 näyttämöistä.


title: Majakka ja Perävaunu

text: Majakka ja Perävaunu (tanskaksi "Fy og Bi", pidemmin "Fyrtårnet og Bivognen") oli tanskalainen mykän elokuvan ajan koomikkopari, jonka muodostivat näyttelijät Carl Schenstrøm (1881–1942) ja Harald Madsen (1890–1949). Suomenkieliset hahmojen nimet ovat mukaileva käännös alkuperäisnimistä.


title: Majakka ja Perävaunu

text: Ensimmäinen Majakka ja Perävaunu -elokuva "Film, flirt og forlovelse" valmistui vuonna 1921. Parivaljakon oli ideoinut Lau Lauritzen, joka oli vastaperustetun tanskalaisen Palladium-elokuvayhtiön taiteellinen johtaja.


title: Keksintö

text: Keksintö on olemassa olevan ongelman tai tarpeen uusi tai yllättävä ratkaisu joka on sovellettavissa käytäntöön. Se on innovatiivinen esine, prosessi tai tekniikka ja usein keksintö perustuu jo olemassa olevan tekniikan uudenlaiseen soveltamiseen. Keksinnölle voidaan myöntää patentti, joka takaa keksijälle laillisen oikeuden keksintöönsä. Kyseessä on periaatteessa tuotekehityksen kaltainen toiminta tai osa sitä, mutta tuotekehitystä käytetään yleensä nimityksenä laajamittaisemmasta ja enemmän varsinaiseen tuotteen hyödyntämiseen keskittyvästä toiminnasta.Naisten keksimiä ovat muun muassa sirkkeli (1813), autonlämmitin (1893), tuulilasinpyyhkimet (1903), tiskikone (Josephine Cochrane, 1887), sähköinen jääkaappi (Florence Parpart, 1914), radio-ohjauksen taajuushyppely (filmitähti Hedy Lamarr, 1942) ja astiankuivauskaappi (suomalainen Maiju Gebhard, 1945).


title: Pierre-Marc Bouchard

text:
Pierre-Marc Bouchard (s. 27. huhtikuuta 1984 Sherbrooke, Quebec) on kanadalainen jääkiekkoilija, pelipaikaltaan oikea laitahyökkääjä. Hän edustaa NLA-seura EV Zugia.
Ennen ammattilaisuraansa Bouchard pelasi kahden kauden ajan, vuodet 2000–2002, Saguenéens de Chicoutimissa juniorisarja LHJMQ:ssa. Ensimmäisellä LHJMQ-kaudellaan, kaudella 2000–2001, hän oli joukkueensa paras pistemies ja maalintekijä tehtyään 67:ssä pelaamassaan runkosarjaottelussa 95 tehopistettä, 38 maalia ja 57 syöttöpistettä. Hän oli joukkueensa tehokkain myös kevään 2001 pudotuspeleissä tehtyään kuudessa ottelussa 13 tehopistettä, viisi maalia ja kahdeksan syöttöpistettä. Kauden päätyttyä hänet valittiin LHJMQ:n tulokkaiden tähdistöön sekä palkittiin liigan vuoden tulokkaan (Coupe RDS) ja vuoden tulokashyökkääjän (Trophée Michel Bergeron) palkinnoilla.


title: Pierre-Marc Bouchard

text: Kaudella 2001–2002 Bouchard oli paitsi joukkueensa, myös koko LHJMQ:n paras pistemies tehtyään 69:ssä ottelussa 140 tehopistettä, 46 maalia ja 94 syöttöpistettä. Saguenéensin sisäisessä maalipörssissä hän oli kolmas serkkunsa Pierre-Alexandr Parenteaun ja Christian Larrivéen jälkeen. Kauden päätyttyä hän voitti useita palkintoja, muun muassa LHJMQ:n arvokkaimman pelaajan palkinnon (Trophée Michel Brière), Canadian Hockey Leaguen parhaan pistemiehen palkinnon (CHL Top Scorer Award) sekä Canadian Hockey Leaguen vuoden pelaajan palkinnon (CHL Player of the Year). Lisäksi hänet valittiin sekä Canadian Hockey Leaguen että LHJMQ:n ensimmäiseen tähdistökentälliseen.


title: Pierre-Marc Bouchard

text: Bouchard sai , kun Minnesota Wild varasi hänet numerolla kahdeksan ensimmäisellä kierroksella. Hän aloitti ammattilaisuransa saman vuoden syksyllä. Hän pelasi tulokaskaudellaan, kaudella 2002–2003, 50:ssä NHL:n runkosarjaottelussa ja teki 20 tehopistettä, seitsemän maalia ja 13 syöttöpistettä. Hän sijoittui Wildin sisäisessä pistepörssissä yhdenneksitoista ja tulokkaiden pistepörssissä kuudenneksitoista.


title: Pierre-Marc Bouchard

text: Bouchardin NHL-uran yhden kauden piste-ennätys on kaudelta 2007–2008, jolla hän teki 63 tehopistettä, 13 maalia ja 50 syöttöpistettä, 81:ssä runkosarjaottelussa. Hän oli tuolla kaudella eniten maalisyöttöjä antanut Wildin pelaaja ja joukkueensa toiseksi paras pistemies Marián Gáboríkin jälkeen. Hän on ylittänyt viidenkymmenen runkosarjapisteen rajan myös kahdella muulla kaudella. Kaudella 2005–2006 hän teki 59 tehopistettä, 17 maalia ja 42 syöttöpistettä, 80:ssä ottelussa, kolmanneksi eniten joukkueensa pelaajista Brian Rolstonin ja Gáboríkin jälkeen, ja kaudella 2006–2007 57 tehopistettä, 20 maalia ja 37 syöttöpistettä, 82:ssa ottelussa, neljänneksi eniten joukkueensa pelaajista Rolstonin, Pavol Demitran ja Gáboríkin jälkeen.


title: Pierre-Marc Bouchard

text: Kaudella 2009–2010 Bouchard ei pystynyt pelaamaan kuin yhdessä NHL:n runkosarjaottelussa, Minnesota Wildin kauden ensimmäisessä, aivotärähdyksen jälkioireiden takia. Hän sai aivotärähdyksen maaliskuussa 2009, kauden 2008–2009 lopulla, New York Islandersia edustaneen Nate Thompsonin taklauksesta, ja tehtyään paluun jäille syksyllä 2009, oireet palasivat, kun hän sai iskun leukaansa syyskuisessa harjoitusottelussa. Bouchard palasi NHL-kaukaloon 1. joulukuuta 2010 oltuaan poissa 112:sta ottelusta 13:n kuukauden aikana. Kaudella 2011–2012 hän sai jälleen aivotärähdyksen ja oli sen vuoksi sivussa 41:stä runkosarjaottelusta vuonna 2012.


title: Pierre-Marc Bouchard

text: Heinäkuussa 2013, kymmenen Minnesota Wildissa pelatun kauden jälkeen, Bouchard teki vapaana pelaajana kaksivuotisen sopimuksen New York Islandersin kanssa.


title: Pierre-Marc Bouchard

text: Bouchard on pelannut myös AHL-liigassa, kaudella 2004–2005, jolloin NHL oli . Hän edusti tuolla kaudella Houston Aerosia, Minnesota Wildin farmijoukkuetta, ja oli joukkueen paras pistemies tehtyään 54 tehopistettä, 12 maalia ja 42 syöttöpistettä, 67:ssä AHL:n runkosarjaottelussa.


title: Pierre-Marc Bouchard

text: Bouchard on edustanut Kanadan jääkiekkomaajoukkuetta vuoden 2002 jääkiekon alle 18-vuotiaiden maailmanmestaruuskilpailuissa ja vuoden 2003 jääkiekon nuorten maailmanmestaruuskilpailuissa. Hän oli alle 18-vuotiaiden maailmanmestaruuskilpailuissa Kanadan joukkueen paras pistemies tehtyään kahdeksassa ottelussa kaksitoista tehopistettä, neljä maalia ja kahdeksan syöttöpistettä, ja nuorten maailmanmestaruuskilpailuissa, joissa Kanada voitti hopeaa, hän pelasi kuusi ottelua ja teki viisi tehopistettä, kaksi maalia ja kolme syöttöpistettä.


title: Pierre-Marc Bouchard

text: Bouchardin pikkuveli François Bouchard ja serkku Pierre-Alexandr Parenteau ovat myös jääkiekkoilijoita.


title: Dryden Mitchell

text:
Dryden Vera Mitchell (s. 15. kesäkuuta 1976 Renodo Beach, Kalifornia, Yhdysvallat) on Alien Ant Farm -yhtyeen laulaja ja perustajajäsen. Hän on myös levyttänyt elokuvan "50 First Dates" soundtrackille The Curen alkuperäiskappaleen "Friday, I'm In Love".
Dryden on eniten tullut tunnetuksi Alien Ant Farmin kautta.


title: Albany (joki)

text: Albany on joki Ontarion provinssissa Kanadassa. Joen pituus on 982 kilometriä ja se on Ontarion pisin joki. Valuma-alue on 135 200 neliökilometrin laajuinen. Sen tärkeimmät sivujoet ovat Ogoki- ja Kenogamijoki. Albany saa alkunsa Saint Josephin järvestä Luoteis-Ontariossa, josta se virtaa itään ja muodostaa Ebyn putouksen syöksyessään alas Kanadan kilven reunakallioilta. Vesiputouksen jälkeen joki virtaa savisella Hudsoninlahden alamaalla ja laskee lopulta Jamesinlahteen Fort Albanyn kohdalla.


title: Albany (joki)

text: Albanyjoki on nimetty Englannin kuninkaan Jaakko II:n mukaan, joka oli myös Yorkin ja Albanyn herttua. Joki oli aikoinaan tärkeä turkisten kauppatie, mutta ei yhtä tärkeä kuin Hayesjoki, koska se on etäällä muista vesiteistä.


title: Albertin kanava

text: Albertin kanava rakennettiin 1930-luvulla Belgian työllisyystöinä parantamaan Belgian vesiliikenneyhteyksiä Antwerpenista Liègeen. Sen pituus on noin 130 kilometriä. Korkeuseroa on 56 metriä, josta selvitään kuuden sulun avulla. Kanavan kuljetuskapasiteetti on 40 miljoonaa tonnia rahtia.


title: Bhajan

text: Bhajanit eli kirtanit, Jumalaa ylistävät hartaat laulut, ovat hindujen ja sikhien perinteistä musiikkia. Bhajanien laulaminen on osa Bhaktia. Niiden juuret ovat syvällä veda-perinteessä. Ne ovat yksinkertaisia lauluja, jotka kertovat rakkaudesta jumalaan ja tämän rakkauden herättämistä tunnoista.


title: Kukkula 70

text:
Kukkula 70 Lensin kaupungin lähellä Belgiassa oli ensimmäisessä maailmansodassa länsirintamalla taistelupaikka 15.–25. elokuuta 1917. Kukkula 70 oli viiden metrin korkuinen maastokohouma Lensistä pohjoiseen.
Kanadalaiset valtasivat kukkulan aamulla ja aamupäivällä muun muassa suojaavan sulkutulen turvin. Kanadalaiset valtasivat lisää alueita kukkulan lähellä seuraavan päivän loppuun mennessä. Tykistö kohdisti juuri hyökkäävien joukkojen eteen siirtyvän tulitusvyöhykkeen, joka esti saksalaisia tekemästä vastahyökkäystä jalkaväen turvin. Saksalaiset hyökkäsivät vastaan monta kertaa käyttäen muun muassa liekinheittimiä ja sinappikaasua, mutta kanadalaiset pitivät valtaamansa alueet. Kanadalaisia kuoli ja haavoittui 9 200.


title: Alemmuuskompleksi

text:
Alemmuuskompleksi on psykologian ja psykoanalyysin käsite, joka tarkoittaa huonommuudentunnetta toisiin nähden. Alemmuuskompleksin käsitteen loi Alfred Adler. Kompleksi on usein tiedostamaton, ja sen ajatellaan johtavan ylikompensoimiseen: joko mahtaviin suorituksiin tai äärimmäisen epäsosialiseen käytökseen.
Aiheen varhaiset tutkijat käyttivät Napoleonia esimerkkinä ihmisestä, joka kärsi lyhyestä pituudestaan ja kompensoi tätä suuruudenhulluilla maailmanvalloitusuunnitelmilla.


title: Iso Aletschjäätikkö

text: Iso Aletschjäätikkö eli Aletschjäätikkö () on Alppien suurin jäätikkö. Se laskeutuu Jungfrau- ja Mönchvuorten eteläpuolelta kohti Rhônen laaksoa. Jäätikön laskujoki on nimeltään Massa. Aletschjäätikkö on osa Sveitsin Alpit Jungfrau-Aletsch -aluetta, joka on Unescon maailmanperintökohde.


title: Iso Aletschjäätikkö

text: Iso Aletschjäätikkö oli vuonna 1973 pinta-alaltaan 87 neliökilometriä ja pituudeltaan 24 kilometriä. Muiden Alppien jäätiköiden tapaan jäätikkö pienenee jatkuvasti; viimeisen 100 vuoden kuluessa se on lyhentynyt joka vuosi, yhteensä noin kolme kilometriä.


title: SCIRI

text: Irakin islamilaisen vallankumouksen ylin neuvosto, joka tunnetaan englanninkielisellä lyhenteellä SCIRI (Supreme Council for Islamic Revolution in Iraq), on vuonna 1982 perustettu irakilainen uskonnollinen puolue. Puolueen johtaja oli elokuusta 2003 lähtien Abdul Aziz al-Hakim. Puolue on osa Irakin yhtynyttä liittoa ja yksi keskeisistä voimista Irakin hallituksessa.


title: SCIRI

text: SCIRI:n kannattajat ovat lähinnä shiiamuslimeita ja puolueella on läheiset suhteet Iranin hallintoon. Puolueen aseellisena siipenä toimi Saddam Husseinin hallinnon aikana Badr-prikaati, joka on edelleen merkittävä puolisotilaallinen organisaatio.


title: Saturnalia

text: Saturnalia oli pitkäaikainen ja suosittu roomalainen juhla, jota vietettiin pisimmillään seitsenpäiväisenä 17.–23. joulukuuta talvipäivänseisauksen aikoihin.


title: Saturnalia

text: Saturnalia oli pyhitetty maanviljelyksen jumala Saturnukselle. Saturnaliaan liittyi lahjojen antaminen, hauskanpito ja yhteiskunnallisten roolien kääntäminen ylösalaisin. Saturnalian ajaksi kaikki työ ja liiketoiminta keskeytettiin. Kaduilla juhlittiin riehakkaasti, ja kaikkialla raikui tervehdys "io Saturnalia".


title: Saturnalia

text: Saturnalian juuret ovat muinaisissa viljelysrituaaleissa. Saturnalia vastasi perinteiltään pitkälti kreikkalaista Kronia-juhlaa. Liviuksen mukaan Saturnalian viettäminen aloitettiin 400-luvun eaa. alussa, mutta on olemassa todisteita siitä, että se oli aloitettu jo paljon aikaisemmin. Saturnalia alkoi yksipäiväisenä juhlana, jota vietettiin 17. joulukuuta, mutta tasavallan ajan lopulla se oli laajentunut jo viikon pituiseksi. Augustus lyhensi juhlan kolmipäiväiseksi mutta hänen seuraajansa Caligula pidensi sen viisipäiväiseksi. Tavallinen kansa luultavasti vietti virallisista ohjeista huolimatta Saturnaliaa aina seitsenpäiväisenä.


title: Saturnalia

text: Saturnaliaa johti sitä varten valittu karnevaalikuningas eli "Saturnalicius princeps", ’Saturnalian johtaja’. Saturnalian aikana ihmiset antoivat toisilleen lahjoja. Totutut roolit ja sovinnaistavat käännettiin ylösalaisin. Orjat saivat vapaiden ihmisten vapaudet, ja he saivat lyödä vetoa, humaltua julkisesti ja heittää hillityn käytöksen viitan yltään. Isännät käyttivät vapautetun orjan hattua ja tarjoilivat orjilleen tai ainakin söivät samassa huoneessa näiden kanssa. Orjat saivat tehdä mielensä mukaan ja osoittaa jopa julkeutta. Tämän tavan on arveltu toimineen sosiaalisten paineiden purkajana yhteiskunnassa, jossa oli tiukat sosiaaliset tavat. Kaikki saattoivat pukeutua tavallista vapaammin, ja kaikkialla oli syöminkejä, juhlimista, leikkejä ja hauskanpitoa. Catullus kuvailikin Saturnaliaa ”ajoista hauskimmaksi”.


title: Saturnalia

text: Saturnalian lopuksi ihmiset ostivat toisilleen kynttilöitä, viikunahilloa ja pieniä terrakottafiguriineja ("sigilla"), joita myytiin erityisissä torikaupoissa ("sigillaria"), joiden mukaan juhlan viimeinen päivä sai myös nimensä.


title: Saturnalia

text: Saturnalian keskuspaikka oli Saturnukselle pyhitetty temppeli Rooman foorumilla. Temppelissä oli Saturnuksen kulttipatsas, jonka jalat vapautettiin symbolisesti villaisista siteistään juhlan hengen mukaisesti.


title: Saturnalia

text: Jotkin Saturnalian perinteet siirtyivät kristittyjen joulun ja uuden vuoden juhlintaan – ajankohdan lisäksi myös esimerkiksi kynttilät ja lahjojen antaminen.


title: Aleksandra Fjodorovna (Charlotte)

text: Aleksandra Fjodorovna (13. heinäkuuta 1798 Charlottenburg – 1. marraskuuta 1860 Tsarskoje Selo) oli Venäjän keisarinna, keisari Nikolai I:n puoliso. Alun perin hän oli Preussin prinsessa Charlotte eli Friederike Luise Charlotte Wilhelmine, yksi kuningas Fredrik Vilhelm III:n ja kuulun kuningatar Luisen kymmenestä lapsesta.


title: Aleksandra Fjodorovna (Charlotte)

text: Preussin prinsessa Charlotte ja suuriruhtinas Nikolai Pavlovitš Romanov tapasivat Berliinissä vuonna 1815. Heitä yhdisti kiinnostus armeijaan. Kihlaus julkaistiin 1815.


title: Aleksandra Fjodorovna (Charlotte)

text: Charlotte saapui Pietariin 1817 ja hänelle opetettiin venäläisiä hovitapoja ja ortodoksista uskontoa. Hänestä ei pitänyt tulla keisarinnaa, koska Nikolain edellä perimysjärjestyksessä oli vanhempi veli Konstantin Pavlovitš. Häät pidettiin 20. kesäkuuta 1817. Ennen häitä morsian kastettiin ortodoksiksi ja vaihtoi nimekseen Aleksandra Fjodorovna.


title: Aleksandra Fjodorovna (Charlotte)

text: Nuori pari vietti rauhallista perhe-elämää. Nikolai palveli armeijassa. Vapaa-aikana he viihtyivät keskenään tai matkustivat Eurooppaan sukulaisia tapaamaan. Pariskunnan ensimmäinen lapsi, tuleva keisari Aleksanteri II syntyi 1818. Yhteensä he saivat kymmenen lasta:Suuriruhtinasperheen rauhallinen elämä järkkyi, kun he saivat ilmoituksen Aleksanteri I:n odottamattomasta kuolemasta 1. joulukuuta 1825 ja varmistuksen ettei Konstantin todellakaan halunnut ottaa kruunua vastaan. Nikolai huudettiin keisariksi 14. joulukuuta. Keisarinna oli alusta asti lujasti puolisonsa tukena, vaikka hänen sanottiinkin olevan "hauras ja hieman heikko terveydeltään".


title: Aleksandra Fjodorovna (Charlotte)

text: Nikolai oli esimerkillinen perheenisä. Hän lahjoitti puolisolleen mielellään jalokiviä ja järjesti keisarinnalle tilaisuuksia tanssia masurkkaa, missä tämä oli taitava. Vuonna 1844 perheen onnea järkytti 19-vuotiaan tyttären Aleksandran kuolema ensimmäiseen synnytykseensä. Pietariin perustettiin hänen muistokseen naisten sairaala.


title: Aleksandra Fjodorovna (Charlotte)

text: Kesäkuussa 1833 keisarinna Aleksandra saapui puolisonsa kanssa vierailulle Suomeen. Matka tehtiin ennen näkemättömällä kulkuvälineellä, höyrylaivalla. Matkan muistoksi pystytettiin Helsingin Kauppatorille keisarinnan kunniaksi obeliski, Keisarinnankivi. Sen huipulla on kaksipäinen kotka.


title: Aleksandra Fjodorovna (Charlotte)

text: Keisari Nikolai kuoli yllättäen keuhkokuumeeseen 1855, johon hän oli sairastunut oltuaan katsastamassa Krimin sotaan lähteviä joukkojaan hyisessä talvisäässä. Keisarinna eli vielä viitisen vuotta. Hänet nähtiin enää harvoin julkisuudessa, mutta hän osallistui poikansa Aleksanterin loisteliaisiin kruunajaisiin 1856.


title: Aleksandra Fjodorovna (Charlotte)

text: Keisarinna Aleksandra Fjodorovna kuoli 19. lokakuuta 1860 Tsarskoje Selossa, Pietarin lähellä olevassa vanhassa keisarien kesälinnassa.


title: Aleksandra Fjodorovna (Charlotte)

text: Aleksandran aikalaiset pitivät häntä hyvänä puolisona ja äitinä, joka ei koskaan sekaantunut politiikkaan.


title: Maskeeraaja

text: Maskeeraaja eli naamioija eli naamioitsija tuottaa maskeerauspalveluja erilaisiin elokuvan, television, teatterin, oopperan ja baletin tuotantoprojekteihin. Maskeeraaja voi työskennellä myös mainos-, muoti- ja lehtikuvauksissa sekä muoti- ja hiusnäytöksissä. Maskeerauksen tavoitteena on saada esiintyjät näyttämään halutulta käytettävässä valaistuksessa ja käytettävällä kameralla kuvattuna. Esimerkiksi uutistenlukijaa täytyy maskeerata, jotta iho tallentuisi kameralle luonnollisen värisenä voimakkaassa valaistuksessa. Toisaalta vaikkapa teatterissa voidaan esiintyjää muokata mitä luonnottomamman näköiseksi roolin mukaan.


title: Maskeeraaja

text: Maskeerauskoulutusta järjestävät Suomessa yksityiset koulut ja ammattioppilaitokset. Pohjakoulutuksena voi olla kosmetologin tai parturi-kampaajan tutkinto, mutta se ei ole välttämätön. Suomessa voi myös suorittaa teatterialan ammattitutkinnon maskeerauksen suuntautumisvaihtoehdon. Maskeeraajan työ edellyttää taiteellista näkemystä, muototajua, värisilmää, kätevyyttä ja pikkutarkkuutta sekä estetiikan ja kulttuurin tulkintataitoa.


title: Maskeeraaja

text: Alan suomalainen yhdistys "Suomen maskeeraajat ry" perustettiin 1989. Yhdistys järjestää vuosittain maskeerauksen SM-kilpailut ja koulutusta noin 65 jäsenelleen.


title: Maskeeraaja

text: Alan uranuurtajia Suomessa on Lilli Markkanen.


title: Sommen taistelun ensimmäinen päivä

text: Sommen taistelun ensimmäinen päivä oli 1. heinäkuuta 1916, jona brittien ja ranskalaisten joukot hyökkäsivät Somme-joen lähistöillä. Hyökkääjät tulittivat saksalaisten asemia tykistöllä noin viikon. Sitten ympärysvaltojen jalkaväen oli määrä vallata saksalaisten puolustuslinjat. Britit lähtivät etenemään 7:30. Mutta saksalaiset olivat kaivautuneet hyvin syvälle asemiinsa ja puolustukseen käytetty piikkilanka oli jäänyt monin paikoin ehjäksi. Tykistövalmistelu oli epäonnistunut osin. Saksalaiset nousivat nopeasti maan alta asemiinsa. Niinpä varsinkin britit joutuivat monin paikoin hyökkääjien tappavaan tykistö- ja konekiväärituleen..Niinpä päivästä tuli Iso-Britannian armeijan siihenastisista tuhoisin, 58000 miehen tappiot, joista 20000 kuollutta. Vaikka eivät edenneet merkittävästi Ovillersin-La Boisellen lähellä, britit valtasivat Mamezin ja Montaubanin etelässä. Ranskalaiset jotka hyökkäsivät samana päivänä myöhemmin, yllättivät saksalaiset ja etenivät pidemmälle paljon pienemmin tappioin. Ranskalaisten ja saksalaisten tappiot olivat kullakin 10000 miehen luokkaa. Vaikka hyökkääjät etenivätkin hieman, saksalaiset kykenivät vastahyökkäyksiin jo Sommen taistelun 1. päivänä, ja ajoivat hyökkääjiä pois monista näiden valtaamista asemista.


title: Sommen taistelun ensimmäinen päivä

text: Ympärysvallat aloittivat 1. heinäkuuta 1916 ensimmäisessä maailmansodassa länsirintamalla valtavan taistelun, jota sanotaan yleensä Sommen taisteluksi. Brittien ja ranskalaisten ensimmäistä hyökkäystä Sommessa 1. - 13. heinäkuuta kutsutaan virallisesti Albertin taisteluksi. Seuraavaa vaihetta kutsutaan nimellä Bazentin Ridgen taistelu.


title: Sommen taistelun ensimmäinen päivä

text: Britit keskittivän Sommeen 1000 kenttätykkiä, 180 raskasta tykkiä ja 245 haupitsia.


title: Sommen taistelun ensimmäinen päivä

text: Brittien ja ranskalaisten tavoite oli kukistaa ylivoimalla saksalaisten puolustus. Tarkoitus oli myös kuluttaa pois Saksan armeijaa. Hyökkäyksen toinen tarkoitus oli väitteiden mukaan helpottaa ranskalaisten ahdinkoa Verdunissa, missä oli käynnissä saksalaisten hyökkäyksestä johtuva ankara näännytystaistelu.


title: Sommen taistelun ensimmäinen päivä

text: Kenraali Haug uskoi joukkojen etenevän läpikävelyn tavoin Bapaumeen, joka oli 10 km päässä. Kenttätykkien oli määrä tuhota piikkilankaesteet ja raskaan tykistön vihollisen tykistön ja reservit. Haig oletti 30. kesäkuuta, että saksalaisten piikkilankaeste oli tuhottu.


title: Sommen taistelun ensimmäinen päivä

text: Ranskalaisten rintamalla ja brittien rintaman eteläosissa ensimmäisen päivän hyökkäys onnistui hyvin. Mutta brittien rintaman pohjoisosissa hyökkäys joko epäonnistui kokonaan tai menestys oli pientä tai lyhytkestoista.


title: Sommen taistelun ensimmäinen päivä

text: Briteillä hyökkäsi 17 divisioonaa, ranskalaisilla 6 ja saksalaisia oli 6 divisioonaa. 12 brittien divisioonaa jäi ei-kenenkään maalle. Viisi saavutti saksalaisten 1. linjan. Saksalaisten vastatulitus tappoi brittejä jo omiin juoksuhautoihinsa.


title: Sommen taistelun ensimmäinen päivä

text: Hyökkäystä johtanut kenraali Haig ei saanut tarkkoja tietoja hyökkäyksen kuluista, ja niin tappiollinen operaatio jatkui seuraavina päivinäkin.


title: Sommen taistelun ensimmäinen päivä

text: Brittien tappiot kaatuneina ja haavoittuneina olivat 30000 miestä jo 1. hyökkäystunnin aikana. Iltaan mennessä kuolleita oli 21892 ja 36000 haavoittunutta.


title: Sommen taistelun ensimmäinen päivä

text: Ranskalaiset etenivät pidemmälle ja heidän tappionsa olivat 1. päivänä paljon vähäisemmät. Tämä perustui luultavasti siihen, että tykistövalmistelu oli onnistunut ja ranskalaiset onnistuivat yllättämään saksalaiset, kun hyökkäsivät vasta pari tuntia brittien jälkeen.


title: Sommen taistelun ensimmäinen päivä

text: Ajatuksena oli, että tykistö ja jalkaväki pystyisivät tulivoimalla ja ylivoimalla mittavaan läpimurtoon.


title: Sommen taistelun ensimmäinen päivä

text: III armeija hyökkäsi 7:30 alkaen keskustassa 8. ja 32. divisioonan voimin kohti Poizieresin ympäristöä.


title: Sommen taistelun ensimmäinen päivä

text: Tarkoituksena oli edetä saksalaisten 1. - 2. puolustuslinjoille. Tykistötuli olikin pahoin tuhonnut mm. saksalaisten JR 110:n ja JR 180:n asemia. Pommitus oli aiheuttanut JR 180:lle 192 miehen tappiot.


title: Sommen taistelun ensimmäinen päivä

text: Hyökkäävät joukko-osastot saivat vastaansa saksalaisten konekivääri- ja tykkitulen.


title: Sommen taistelun ensimmäinen päivä

text: Se aiheutti valtavat tappiot. Saksalaiset tulittivat linjoilleen edenneitä, varsinkin ei-kenenkään maata ja brittien linjoja.


title: Sommen taistelun ensimmäinen päivä

text: Hyökkäys ei edennyt painopistealueellaan lainkaan. III armeijan hyökkäys pitkin Albert-Bapaumen tietä meni pahasti pieleen.


title: Sommen taistelun ensimmäinen päivä

text: Vaikka joitain ryhmiä pääsi saksalaisten 1. linjalle asti, nämä lyötiin jo 1. päivänä takaisin.


title: Sommen taistelun ensimmäinen päivä

text: Britit aikoivat uusia hyökkäyksen tuona päivänä, mutta kun etulinjan saavuttaneet britit eivät antaneet kuulua itsestään, hyökkäys peruutettiin.


title: Sommen taistelun ensimmäinen päivä

text: Ovillersia kohti hyökänneestä 8D:stä kuoli, haavoittui tai katosi yhteensä 5274 miehistön jäsentä ja 218 upseeria. Luultavasti 2000 kuoli. Mutta saksalaisten puolelta tappiot olivat vain 273 miestä ja 8 upseeria. 23. prikaatista onnistui 70 miestä valtaamaan hieman saksalaisten juoksuhautaa, mutta parissa tunnissa miehet lyötiin takaisin. 25. prikaatista vain harvat saapuivat 1. linjalle, mutta eivät pitäneet asemiaan. 70. prikaati eteni 1. linjalle, mutta pysähtyi konekiväärituleen ennen kuin pääsi 2. linjalle. Myös etelämpänä Ovillersin-Boisellen sektorilla saksalaisten konekiväärit niittivät satoa 34. divisioonan 101. , 102. ja 103. prikaateissa. 34. divisioonan tappiot olivat päivän raskaimmat, 6380 miestä.


title: Sommen taistelun ensimmäinen päivä

text: Etelämpänä brittien hyökkäys onnistui paremmin. Montaubanin lähellä räjäytetty maamiina "Kasino Point" poisti saksalaisen konekiväärin mutta aiheutti tappioita myös briteille. Brittikapteeni William Neville johti hyökkäystä jalkapallon kanssa, mutta kuoli ennen kuin ehti saksalaisten linjoille, kun saksalaiset avasivat konekivääritulen. Pohjoisempana Glatzin linnake oli täynnä kuolleita ruumiita, koska tulivalmistelu oli tappanut saksalaiset. Britit valtasivat saksalaisen 62. rykmentin päämajan. He etenivät onnistuneesti kello 12.30 Montaubaniin.


title: Sommen taistelun ensimmäinen päivä

text: Pohjoisempana 32. divisioonan 17 HLI onnistui valtaamaan pätkän juoksuhautaa Leipzigin linnakkeen ryömimällä noin 40 m päähän siitä. Etenemisestä ei tullut päivän aikana mitään. Apujoukko 11. rajarykmentti pysähtyi ei-kenenkään maalle konekiväärituleen.


title: Sommen taistelun ensimmäinen päivä

text: Hyökkäys Thiepvaliin epäonnistui, kun muutamaan piikkilangan aukkokohtaan sijoitetut neljä saksalaisten konekivääriä tappoi tai haavoitti kaikki paitsi 11. Toinen hyökkäys Thiepvalia kohti oli myös tuhoisa: "harvalukuiset" saksalaiset hyökkäsivät taakse jätetyn tukijoukon kimppuun, ja Thiepvalin kylää kohti edennyt joukko katosi koettaessaan palata brittien linjoille.


title: Sommen taistelun ensimmäinen päivä

text: 36. Ulsterin divisioona eteni ja valtasi Schwabenin linnakkeen. Mutta suurten tappioiden takia kenraali Morland määräsi 107. prikaatin hyökkäyksen seisahtumaan. Mutta viesti ei ehtinyt mennä perille. 109. prikaati hyökkäsi kohti saksalaisten Stuffin linnaketta. Sieltä ei tulitettu, se oli miehittämätön saksalaisten kenraalien virheiden takia. Niinpä brittitykistö tulitti liian nopeasti edenneitä omia miehiään, jotka etenivät kohti Stuffia. 1/3 miehistä kouli tai haavoittui, ja vain 50 päästä Stuff Redoubtiin. Sieltä saksalaiset ajoivat heidät asteittain vastahyökkäyksissään pois.


title: Sommen taistelun ensimmäinen päivä

text: Pääsyinä suuriin 1. päivän tappioihin pidetään vääränlaista tykistövalmistelua, sopimatonta taktiikkaa ja ettei tieto kulkenut rintamilta komentajille. Hyökkäyspaikka oli väärin valittu, joukkoja liian vähän. Tiedustelua ei tehty ja/tai tietoja ei otettu vakavasti. Saksalaisten puolustus oli luja. Hyökkääjiä suojannut sulkutuli pomppasi liian nopeasti eteen eikä suojannut enää brittejä.


title: Sommen taistelun ensimmäinen päivä

text: Brittien komentaja Haig uskoi Sommessa tapahtuvaan läpimurtoon. Mutta monet muut brittien ja ranskalaisten upseerit eivät tähän luottaneet. Heidän eriävillä mielipiteillään ei ollut merkitystä. Hyökkäävien ranskalaisten osuus pienennettiin aiotusta 25:stä viiteen divisioonaan. Somme valittiin hyökkäyspaikaksi vain siksi, että siellä kulki brittien ja ranskalaisten joukkojen välinen raja. Maasto oli saksalaisille monin paikoin edullinen, englantilaiset hyökkäsivät ylämäkeen. Saksalaiset miehittivät monia kukkuloita. Englantilaiset olivat jatkuvasti tekemillä pienillä iskuillaan saaneet saksalaiset tekemään kunnolliset puolustuslaitteet alun huterien tilalle ja näin vaikeuttaneet Sommen operaatiota tahtomattaan huomattavasti.


title: Sommen taistelun ensimmäinen päivä

text:
Saksalaisten puolustus oli hyvin järjestetty: Kymmenen metrin syvyydessä betonibunkkereita joita yhdistivät syvät yhdyshaudat. Saksalaisten juoksuhautojen edessä oli tiivis piikkilankaeste.
Ympärysvallat alustivat hyökkäystä Sommessa valtavalla tulivalmistelulla joka kesti noin viikon. Tämä varoitti saksalaisia hyökkäyksestä, samoin kuin loikkarien antamat tiedot ja lentokoneista otetut valokuvat, joista näkyi lisääntynyt joukkojen keskitys.
Brittien tarkoitus oli, että laaja ja tehokas tykistökeskitys tuhoaisi saksalaisten asemat ja vastarinnan. Mutta brittien tykistövalmistelu ei ollut niin hyvä hyökkäystä ajatellen, kuin ranskalaisten. Briteiltä loppuivat usein tykistön ammukset. Lisäksi ammukset olivat useasti sirpaleammuksia, ei isoja räjähdeammuksia jotka tuhosivat tehokkaammin linnoitteita.
Saksalaisten betonisuojat kestivät monesti tykistötulen. Tykistökeskitys ei katkaissut ampumahautoja suojaavia piikkilankojakaan.
Ilmatiedustelijoista näytti silti maasto kokonaan tuhotulta. Vaikka tiedusteluraportit kertoivat, että piikkilangat olivat yhä ehjiä, ja saksalaiset yhä maanalaisissa asemissaan, brittien upseerit eivät piitanneet siitä. Kaiken kukkuraksi saksalaisten tykistö säilyi suurelta osin toimintakykyisenä. Rawlinson ei halunnut lähettää tiedustelupartioita, vaikka Haig halusi. Myöskään Haigin käskyä, että epäonnistunut hyökkäys olisi keskeytettävä, ei noudatettu. Tulivalmistelun kranaattikuopat olivat etenemisen hidastajia ja saksalaisille oivia konekivääripesäkkeiden asemia. Rawlinsonin mukaan hyökkäys olisi tehtävä aamuhämärissä, mutta ranskalaiset halusivat hyökätä päivällä. Vieläpä maanalaiset miinaräjäytykset, joilla oli tarkoitus murtaa etummainen puolustuslinja, varoittivat saksalaisia välittömästi alkavasta hyökkäyksestä. Saksalaiset odottivat maanalaisissa suojissa tykistövalmistelun loppumista, ja miinaräjähdys oli selvä merkki jalkaväen hyökkäyksestä. Britit hyökkäsivät päivänvalossa tiiviinä rivistöinä aalto toisen jälkeen. Tämä pisti miehet alttiiksi tappioille.
Hyökkääville brittijoukoille oli opetettu lähinnä eteneminen avorivissä ja pistinten käyttöä. Myös upseerit olivat vasta äsken koulutettuja, ja heille oli annettu määräys asettua alttiiksi vihollisen tulelle hyökkäyksen tekemiseksi. Niinpä upseeritappiot olivat kuusi kertaa miehistön tappioita isompia..


title: Sommen taistelun ensimmäinen päivä

text:
Britit päättivät hyökätä monena aaltona saksalaisten juoksuhautoihin. Peräkkäin kulkevien sotilasrivistöjen väli oli sata - parisataa metriä. Hyökkäystä edeltänyt suuri tykistökeskitys ei tuhonnut piikkilankaesteitä, vaan pisti piikkilangan enemmän sykkyröille. Puolustajat olivat kaivautuneet jopa 3. kerrokseen syvälle maanalaisiin tunneleihin.
Kun hyökkääjän tykistötuli taukosi, saksalaiset miehittivät kranaattikuopat konekivääreineen synnyttäen tilapäisen puolustuslinjan. Britit räjäyttivät muutamissa kohdin rintamaa valtavia maamiinoja, jotka surmasivat satoja saksalaisia. Britit nousivat juoksuhaudoistaan. Sotilailla oli jopa 35 kg kantamus, joten nopeasta etenemisestä saksalaisten juoksuhaudoille ei ollut puhettakaan.


title: Sommen taistelun ensimmäinen päivä

text:
Kun 8D:n ensimmäinen brittien hyökkäysaalto eteni ei-kenenkään maan poikki saksalaisten vajaavahvuisen JR 180:n linjoille, saksalaiset eivät tulittaneet. Hyökkääjät luulivat tykistötulen tuhonneen saksalaisten taistelukyvyn. Upseerit etenivät joukkojen etunenässä. 250 metrin levyisen ei-kenenkään maan jälkeen tuli piikkilanka. Perässä tuli jo toinen hyökkäysaalto. Yhteensä neljä aaltoa näkyi saksalaisten asemiin. Brittien saksalaisin kohdistama sulkutuli liikkui liian nopeasti. Se osui liian aikaisin saksalaisten juoksuhautoihin, ennen jalkaväkeä. Sitten sulkutuli siirtyi tulittamaan toista saksalaista puolustuslinjaa. Niinpä saksalaiset saattoivat asettua juoksuhautoihin asemiin ennen brittijalkaväen saapumista. Eräässä paikassa konekiväärituli alkoi, kun britit olivat 100 m päässä saksalaisten linjoilta. Molemmat aallot jäivät esteiden eteen. Saksalaiset alkoivat tämän jälkeen tulittaa loukkuun jääneitä sotilaita niin monilla konekivääreillä, että papattava ääni muuttui rätinäksi. Lopulta yhteensä neljä etenevää brittiketjua kaatui saksalaisten tuleen. Ei-kenenkään maalla oli tuhansittain kuolleita, kuolevia, haavoittuneita ja eläviä.
Kello yhdeksän aikoihin kynnelle kykenevät olivat palanneet linjoilta takaisin.


title: Sommen taistelun ensimmäinen päivä

text: Haavoittuneita brittisotilaita jäi ei-kenenkään maalle. He eivät uskaltaneet liikkua, koska pienikin liike aiheutti konekivääritulen. Niinpä haavoittuneita kuoli paljon seuraavina päivinä haavoihinsa, janoon ja uupumukseen.


title: Sommen taistelun ensimmäinen päivä

text: Tieto ei kulkenut rintamalta Haigille. Haig luuli 2. heinäkuuta 8. AK:n olevan juoksuhaudoissaan. Yhä 3. heinäkuuta Haig määräsi joukkonsa hyökkäämään. 30000 miestä hyökkäsi kohti Ovillersia. Tunnin päästä näistä oli kuolleina 2400.


title: Sommen taistelun ensimmäinen päivä

text: Ennen hyökkäystä englantilaiset räjäyttivät suuria maahan kaivettuja räjähdyspanoksia lähellä saksalaisten linjoja. Sommen kalkkipitoiseen maahan oli helppo kaivaa tunneleita. Miinojen tarkoitus oli tuhota saksalaisten asemia ja suojata etenevää jalkaväkeä etulinjan puolustajien tulelta. 8 suurta ja 11 pienempää miinaa kaivettiin maan alle. 3 miinaa oli suurta, yli 20 tonnin. Seitsemän miinan räjähdemäärää oli kussakin 2,3 tonnia. Miinat räjäytettiin hyökkäyksen painopistealueella Albert-Babaumen tien molemmin puolin. Paikka oli Albertista itäkoilliseen lähellä La Boissellen kylää. Tien pohjoispuolinen miina oli "Y Sap" ja eteläinen "Lochnagar Mine" eli "Lochnagarin miina". Kolmas suuri miina oli Hawthornen harjanteella Hamelista pohjoiseen. Lochnagarin miina painoi 27 tonnia. Se koostui kahdesta suuresta ammonaalipanoksesta, joista toinen oli 16 ja toinen 11 tonnia, 16 m syvällä 310 m pitkän tunnelin päässä. Tunneli ei ollut aivan saksalaisten rintaman kohdalla, mutta lähellä sitä ei-kenenkään maalla. Kun Lochnagarin miina räjähti 7:20 1. heinäkuuta 1916, maata nousi patsaana jopa 1200 m korkeuteen. Räjähdys silpoi ja hautasi elävältä ainakin 300 miestä. Tuolla alueella oli oli saksalaisen 32. divisioonan 110. rykmentin 5. komppania, josta miina tappoi lähes kaikki. Miinaräjähdys hävitti noin sata metriä saksalaisten juoksuhautoja. Jonkun ajan kuluttua myös toinen suuri miina räjäytettiin. Räjähdyskraatterin läpimitta oli 67 metriä ja syvyys 16.5 metriä. Kraatterin reunavallin korkeus oli jopa 4,6 m ja sen ulkorajan läpimitta oli 137 metriä. Kraatteri on jätetty muistomerkiksi. "Y Sap" ei tiettävästi tappanut yhtään saksalaista, mutta jätti muutamia tilapäisesti loukkuun maanalaisiin suojiin. Hawthorn Ridgen iso miina tappoi noin 32 saksalaista ja jätti muita loukkuun maanalaisin suojiin. Heistä vain pieni osa pakeni ja loput pääsivät maan päälle vasta brittien hyökkäyksen jälkeen.


title: Marta Domínguez

text: Marta Domínguez Azpeleta (s. 3. marraskuuta 1975 Palencia, Espanja) on espanjalainen kestävyysjuoksija.


title: Marta Domínguez

text: Domínguez aloitti kansainvälisissä arvokilpailuissa kilpailemisen vuonna 1992, kun hän oli Bostonissa järjestetyissä maastojuoksun MM-kisoissa nuorten sarjassa kolmaskymmenesseitsemäs. Seuraavana vuonna hän voitti nuorten Euroopan mestaruuden 1 500 metrin juoksussa ja vuonna 1994 nuorten MM-hopeaa samalla matkalla. 1995 hän osallistui Barcelonan sisäratojen MM-kisoihin, joissa sijoittui 3 000 metrin juoksussa kuudenneksi. Samana vuonna hän juoksi Göteborgin MM-kisoissa 1 500 metrillä, mutta karsiutui välierissä. 1996 hän voitti sisäratojen EM-pronssia Tukholmassa 3 000 metrillä.


title: Marta Domínguez

text: Domínguez sijoittui 1997 alle 23-vuotiaiden EM-kisoissa kolmanneksi 5 000 metrin juoksussa. Samana vuonna hän oli sisäratojen MM-kisoissa Pariisissa 3 000 metrillä viides. 1998 hän voitti sisäratojen EM-pronssia 3 000 metrillä ja sijoittui Marrakechissä maastojuoksun MM-kisoissa lyhyellä matkalla kahdenneksikymmenenneksiyhdenneksi. Budapestin EM-kisoissa hän voitti pronssia 5 000 metrillä. Seuraavana vuonna Sevillan MM-kisoissa hän juoksi yhdeksänneksi 5 000 metrillä. Vuonna 2000 hän juoksi neljänneksitoista Vilamourassa maastojuoksun MM-kisojen lyhyellä matkalla. Samana vuonna hän oli sisäratojen EM-kilpailuissa jälleen kolmas 3 000 metrillä. Hän osallistui Sydneyn olympialaisten 5 000 metrille, mutta karsiutui alkuerissä.


title: Marta Domínguez

text: Domínguez sijoittui neljänneksi Lissabonin sisäratojen MM-kisoissa. Oostenden maastojuoksun MM-kisoissa hän oli lyhyellä matkalla neljäskymmeneskahdes. Edmontonin MM-kisoissa hän voitti hopeaa 5 000 metrin juoksussa. Seuraavana vuonna hän voitti Euroopan mestaruuden sekä Wienissä sisäratojen 3 000 metrillä että Münchenissä ulkoradoilla 5 000 metrillä. Yleisurheilun maailmancupissa hän oli 5 000 metrillä toinen. Vuonna 2003 hän voitti hopeaa sekä Birminghamin sisäratojen MM-kisoissa 3 000 metrillä että Pariisin ulkoratojen MM-kisoissa 5 000 metrillä. Budapestin sisäratojen MM-kisoissa 2004 hän juoksi neljänneksi 3 000 metrillä. Helsingin MM-kisoissa 2005 hän oli 5 000 metrillä neljästoista ja 2006 Euroopan Cupin superliigassa Malagassa toinen samalla matkalla. Göteborgin EM-kilpailuissa 2006 hän voitti 5 000 metriä ja juoksi seitsemänneksi 10 000 metrillä. Vuonna 2007 hän voitti maastojuoksun Euroopan-mestaruuden sekä henkilökohtaisessa kilpailussa että joukkuekilpailussa ja sijoittui toiseksi Birminghamin sisäratojen EM-kilpailuissa 3 000 metrillä. Pekingin olympialaisissa 2008 Domínguez kilpaili estejuoksussa. Hän selviytyi matkan loppukilpailuun ja kamppaili mitaleista viimeiselle kierrokselle asti, kunnes kaatui ja joutui keskeyttämään.


title: Marta Domínguez

text: Berliinin MM-kisoissa 2009 Domínguez alun perin voitti maailmanmestaruuden 3 000 metrin estejuoksussa uudella Espanjan ennätysajalla 9.07,32. Barcelonan EM-kilpailuissa 2010 hän sijoittui samassa lajissa alun perin toiseksi ajalla 9.17,74. Hän kuitenkin menetti Berliinin MM-kultansa ja Barcelonan EM-hopeansa vuonna 2015 dopingin käytön vuoksi.


title: Marta Domínguez

text: Domínguez on voittanut Espanjan mestaruuden ulkoradoilla 1 500 metrillä vuonna 1996, 5 000 metrillä vuosina 1998–2003 ja 10 000 metrillä vuonna 2006. Sisäratojen Espanjan mestaruuden 3 000 metrillä vuosina 1995–1998 ja 2000–2004 sekä maastojuoksun Espanjan mestaruuden vuonna 2006. Domínguez on valittu Espanjassa vuoden yleisurheilijaksi vuosina 2001, 2002, 2003, 2006 ja 2008.


title: Marta Domínguez

text: Domínguez sai vuonna 2015 kolmen vuoden kilpailukiellon dopingin käytöstä. Kansainvälinen yleisurheiluliitto IAAF löysi vuonna 2013 epäselvyyksiä Domínguezin biologisesta dopingpassista. Espanjan yleisurheiluliitto kuitenkin vapautti Domínguezin dopingepäilyksistä eikä määrännyt häntä kilpailukieltoon, minkä vuoksi IAAF ja WADA valittivat tapauksesta urheilun kansainväliseen vetoomustuomioistuimeen CASsiin. Marraskuussa 2015 CAS määräsi Domínguezin kolmen vuoden kilpailukieltoon ja hylkäsi kaikki hänen tuloksensa aikavälillä 5.8.2009–8.7.2013. Kilpailukielto päättyi 12. lokakuuta 2017.


title: Patola

text: Patola () on Pohjois-Helsingissä sijaitseva Oulunkylän kaupunginosan osa-alue.


title: Patola

text: Patolan osa-alue käsittää virallisesti ne Oulunkylän alueet, jotka sijaitsevat rautatien pohjoispuolella Tuusulanväylän ja Vantaanjoen välissä. Oulunkylän keskusta sijaitsee Patolan alueella. Patolan pohjoisraja Itä-Pakilaan päin kulkee Oulunkylän liikuntapuiston pohjoisreunalla sekä jatkuu Urakkatietä, Yhdyskunnantietä, Rakennusmestarintietä, Solakalliontietä ja Mikkolantietä pitkin puistoalueelle ja Vantaanjokeen. Patolan länsinaapureita ovat Metsälä ja Maunula. Radan eteläpuoliset naapurit ovat Veräjälaakso, Veräjämäki ja Käpylä, koillisessa puolestaan Pukinmäki.


title: Patola

text: Patolan osa-alueen etelälaidalla sijaitsevat Oulunkylän ja Käpylän rautatieasemat. Matkaa Helsingin keskustaan on paikallisjunalla 6–8 kilometriä. Patolassa asuu noin 9 500 asukasta. Työpaikkoja alue tarjoaa 8598 ihmiselle. (1.1.2010)


title: Patola

text: Arkikielessä Patola tarkoittaa pienempää asutusaluetta Oulunkylän urheilupuiston vieressä. Alue sijaitsee virallisen Patolan osa-alueen pohjoisosassa Tuusulanväylän ja Käskynhaltijantien välissä. Alueella on kerros- ja pientaloja.


title: Patola

text: Patola (Dammen) on alun perin tarkoittanut Oulunkylän nykyisen keskustan koillispuolella sijaitsevaa asuinaluetta. Alue sijaitsee edelleen Torivoudintien ja Patomäentien välissä. Muistona alkuperäisestä Patolasta on edelleen alueen halki kulkeva Patolantie. Nimensä Patola lienee saanut padosta, joka olisi ollut rautatieaseman kohdalla sijainneen lampimaisen järven ja joen välissä tai joka olisi rakennettu joidenkin joenperkaustöiden yhteydessä.


title: John Boorman

text: John Boorman (s. 18. tammikuuta 1933 Shepperton, Middlesex, Britannia) on brittiläinen elokuvaohjaaja, tuottaja ja käsikirjoittaja. Boormanin tunnetuimpia ohjauksia ovat "Syvä joki", "Zardoz", "Excalibur" sekä hänen omiin sodanaikaisiin lapsuuskokemuksiinsa perustuva "Odotuksia".


title: John Boorman

text: Nuorempana Boorman työskenteli BBC:llä muun muassa dokumenttien ohjaajana. Ystävyys Lee Marvinin kanssa johti 1960-luvun loppupuolella muutamaan ohjaustyöhön Hollywoodissa. Boorman palasi kuitenkin Englantiin ja jatkoi siellä elokuvien tekemistä.


title: John Boorman

text: Boormanin elokuvat edustavat useita tyylilajeja, dokumenttia, fiktiota, dekkaria (kuten "Tappajan jäljet"), sotaelokuvaa, kauhua (kuten "Syvä joki") ja scifiä (kuten "Zardoz"). MGM:n edustajat eivät pitäneet "Tappajan jäljet" -elokuvan leikkauksesta, mutta yhtiön leikkaaja Margaret Booth kommentoi: ”Te koskette tähän elokuvaan vain minun kuolleen ruumiini yli.” Elokuva säilyi ohjaajan toivomassa muodossa, ja siitä tuli rikoselokuvan klassikko.


title: John Boorman

text: Haastattelussa Boorman kertoo, että hänellä on tekeillä keisari Hadrianusta käsittelevä elokuva, ja hänellä on valmiina kolme käsikirjoitusta. Boorman vieraili Sodankylän elokuvajuhlilla kesäkuussa 2009. Sodankylässä Suomen-ensi-iltansa saaneen elokuvan "The Limits of Control" ohjaajan Jim Jarmuschin tuotantoyhtiö on saanut "Point Blankin" kunniaksi nimekseen Point Blank Films.


title: John Boorman

text: Boorman asuu Irlannissa. Hän on näyttelijä Charley Boormanin isä.


title: Qal'at al-Bahrain

text: Qal'at al-Bahrain () on arkeologinen rauniokumpu Bahrainissa. Kumpu koostuu rakennusten jäänteistä, joita on päällekkäisissä kerroksissa yli 4000 vuoden ajalta - varhaisin kaivauksissa löydetty kerros on noin vuodelta 2300 eaa. Kummun leveys on 300 ja pituus 600 metriä.


title: Qal'at al-Bahrain

text: Ylimmäisenä 12 metriä korkean kummun päällä on linnoitus, josta koko alue on saanut nimensä. Alue toimi myös Dilmun-valtakunnan pääkaupunkina.


title: Qal'at al-Bahrain

text: Kukkula sijaitsee Al Qalahin kylässä Bahrainin pohjoisrannikolla, noin kuuden kilometrin päässä maan pääkaupungista Manamasta. Sitä ympäröivät joka puolelta palmulehdot.


title: Qal'at al-Bahrain

text: Qal'at al-Bahrain valittiin vuonna 2005 UNESCOn maailmanperintökohteeksi.


title: Helsingin velodromi

text: Helsingin velodromi on pyöräilystadion Helsingissä Käpylän urheilupuiston ja Itä-Pasilan kaupunginosan välissä. Se rakennettiin vuosina 1938–1940 suunniteltuja vuoden 1940 kesäolympialaisia varten ja se oli vuonna 1952 toteutuneissa Helsingin olympialaisissa yhtenä kilpailupaikkana. Betonirakenteisen Velodromin suunnitteli Hilding Ekelund, ja se on suojeltu tyypillisenä funktionalistisen arkkitehtuurin edustajana. Viralliset harjoitukset radalla alkoivat 16. kesäkuuta 1940, mutta rata vihittiin käyttöön 22. toukokuuta 1941 kansainvälisillä ratapyöräilykilpailuilla.


title: Helsingin velodromi

text: Velodromin katsomoissa on tilaa 7 000 henkilölle, joista 4 000 mahtuu istumaan ja 2 000 katettuun pääkatsomoon. Pyöräilyradan sisäpuolella on tekonurmi, jolla pelataan maahockeytä, amerikkalaista jalkapalloa sekä lacrossea. Nämä joutuivat siirtymään Töölön pallokentältä, kun Finnair Stadiumia alettiin rakentaa.


title: Helsingin velodromi

text: Aikaisemmin Velodromilla oli nurmikenttä, jota kotikenttänään käyttivät muun muassa Ponnistus (Veikkausliigassa 1995), Käpylän Pallo sekä Atlantis FC.


title: Helsingin velodromi

text: Velodromin pyöräilyradan pituus on 400 metriä ja kaarteen kallistus on suurimmillaan 37,5 astetta ja etusuoran 16 astetta. Radan pituus ja turvarakenteiden puute estävät nykyään kansainvälisten kilpailujen järjestämisen Helsingin Velodromilla.


title: Helsingin velodromi

text: Helsingin kaupunki peruskorjasi Velodromin vuosina 1997–2000. Sen pyöräilyrata korjattiin ja kentälle asennettiin tekonurmipinnoite. Peruskorjauksen kokonaiskustannukset olivat noin 20 miljoonaa markkaa (noin 3,4 miljoonaa euroa).


title: Helsingin velodromi

text: Syksyllä 2015 Velodromin tekonurmi uusittiin ja siihen maalattiin amerikkalaisen jalkapallon ja maahockeyn kenttäviivoitukset.


title: Etlari

text: Etlari voi tarkoittaa ainakin seuraavia asioita:


title: Veräjälaakso

text: Veräjälaakso () on pääradan eteläpuolella Helsingin Oulunkylän kaupunginosan osa-alue.


title: Veräjälaakso

text: Veräjälaakso rajoittuu pohjoisessa päärataan, idässä Vantaanjokeen ja etelässä Herttoniemen satamarataan, jonka toisella puolella on naapurikaupunginosa-alueena Veräjämäki.


title: Veräjälaakso

text: Veräjälaaksossa asuu noin 1 400 asukasta (1.1.2013), ja töitä alue tarjoaa 40 ihmiselle (31.12.2003).


title: Veräjälaakso

text: Kerrostaloista koostuvan asuinalueen ja Vantaanjoen välissä sijaitsee siirtolapuutarha-alue.


The Legend of Zelda: A Link to the Past/Four Swords on "The Legend of Zelda" -pelisarjaan kuuluva, kaksi videopeliä sisältävä pelikokoelma Game Boy Advancelle. Capcomin kehittämä ja Nintendon vuonna 2002 julkaisema pelikasetti sisältää kaksi peliä, "in" ja "The Legend of Zelda: Four Swordsin".


title: The Legend of Zelda: A Link to the Past/Four Swords

text: GBA:n "A Link to the Pastin" eroaa monin tavoin alkuperäisestä pelistä. Peliin on tuotu uusia ääniraitoja, uusi palatsi nimeltä Neljän miekan luolasto, vaihtoehtoinen loppuanimaatio uuden palatsin suorittaneille, mahdollisuus uuden miekkailutekniikan oppimiseen, Pimeän maan viidettä palatsia on helpotettu, ja tallennetun pelin voi aloittaa suoraan tallenuskohdasta. Chris Houlihan Room kuitenkin puuttuu.


text: "Four Swords" on moninpeli, jossa kahdesta neljään pelaajaa ohjaa kukin omaa Linkiä. Jokaisella pelaajalla tulee olla oma kopio pelistä ja Game Boy Advance, ja laitteet yhdistetään toisiinsa kaapelilla. Yksinpelin mahdollisuutta ei ole. Pelissä Linkit kohtaavat ongelmia ja vastustajia, joista selviytyminen vaatii pelaajien yhteistyötä. Ongelmien ratkaisut vaihtelevat pelaajien lukumäärän mukaan siten, että peli on läpäistävissä kaikilla pelaajamäärillä. Yhteistyön ohella Linkit voivat kilpailla keskenään rupioiden hankkimisessa.


text: Pelissä on viisi aluetta, joiden sisältö muuttuu pelaajamäärän mukaan. Alueet ovat Näkykammio, Puiden meri, Tauluksen luola, Kuolemanvuori ja Tuulten palatsi.


text: Pelaajat voivat parantaa ominaisuuksiaan keräämällä siemeniä, joista Teräsiemenet vahvistavat hyökkäystä, Panssarisiemenet voimistavat puolustusta ja Pegasuksen siemenet nopeuttavat juoksua.


text: Hyrulen yllä puhaltaa pahaenteinen tuuli ja neitoja alkaa katoilla eri puolilla valtakuntaa. Prinsessa Zelda aavistaa pahaa ja kutsuu ystävänsä Linkin, Tuulten sankarin, mukaansa Neljän miekan alttarille. Temppelissä, jossa alttari sijaitsee, Link ottaa Neljän miekan käteensä, mikä vapauttaa miekan taikavoimat. Link jakautuu neljäksi kopioksi itsestään ja Vaati, ilkeä tuulen taikuri pääsee vapaaksi. Vaati kaappaa Zeldan ja pakenee. Linkien tehtäväksi jää salaperäisen Tuulten palatsin etsintä, Vaatin voittaminen ja Zeldan vapauttaminen.


title: Skid Row (albumi)

text: Skid Row on Skid Row -yhtyeen vuonna 1989 julkaistu ensimmäinen albumi. Se myi yhdysvalloissa triplaplatinaa vuonna 1991 ja 1995 viisinkertaista platinaa. Maailmanlaajuisesti albumia on myyty 10 miljoonaa kappaletta, joista 5 miljoonaa pelkästään Yhdysvalloissa.


title: Aleksanterinsaari

text:
Aleksanterinsaari (, , ) on suuri saari Etelämantereen rannikolla. Saari on noin 435 kilometriä pitkä, 200 kilometriä leveä, ja se pinta-ala on 43 250 neliökilometriä.
Saari sai nimensä "Zemlja Aleksandra", "Aleksanterinmaa", keisari Aleksanteri I:n mukaan venäläiseltä Fabian Gottlieb von Bellingshausenin johtamalta tutkimusretkikunnalta vuonna 1821. Vuoteen 1940 asti saaren luultiin olevan osa mannerta, koska sen mantereesta erottava on jäätikön alla. Aleksanterinsaaren maasto on kumpuilevaa, korkein huippu on 2 987 m merenpinnan yläpuolella. Saarella sijaitsee muun muassa Ablation Lake -niminen järvi.


title: Aleksanterinsaari

text: Saarella on nykyisin polttoainevarasto ja sääasema. Sen omistuksesta on vaatimuksia Chilellä, Argentiinalla ja Yhdistyneellä kuningaskunnalla.


title: Alma Skog

text: Alma Charlotta Skog (o.s. Strömmer, 22. helmikuuta 1846 Vaasa – 24. helmikuuta 1939 Vaasa) oli suomalainen hovioikeudenneuvoksetar, joka oli huomattava sosiaalisen toiminnan edistäjä Suomen suuriruhtinaskunnassa. Han oli muun muassa Pohjoismaisen naisasiakomitean jäsen ja mukana myös Lotta Svärd -toiminnassa.


title: Alma Skog

text: Ruotsalainen kansanpuolue jakaa ansioituneille naisille Alma Skogin nimeä kantavia kunniamerkkejä. Vaasalainen ravintola Alma on nimetty Skogin mukaan.


title: Al-Fayyum

text: Al-Fayyum (, "al-Fayyūm") on egyptiläinen kaupunki ja samannimisen kuvernöörin hallintoalueen ("muhāfazāh") keskus. 315 940 asukkaan (11.11.2006) kaupunki sijaitsee Niilin länsirannalla, 90 km lounaaseen Kairosta.


title: Al-Fayyum

text: Al-Fayyumin alue oli alun perin suomaastoa, mutta Keskivaltakunnan aikana suo kuivatettiin viljelymaaksi ja Al-Fayyumista tuli kairolaisten hedelmäaitta. Al-Fayyumissa valmistettiin 100- ja 200-luvuilla roomalaisten valtakaudella muumioon liitettyjä kuolinnaamioita. Roomalaiset harjoittivat polttohautauksia, mutta egyptiläiset jatkoivat muumiointia ja maahan tai hautakammioon hautaamista myös roomalaisvallan aikana. Roomalaisten vaikutus näkyy al-Fayyumin naamiossa kuitenkin siten, että naamio on yksinkertainen ja luonnonmukainen verrattuna esimerkiksi Tutankhamonin ylelliseen naamioon. Kuolinnaamio maalattiin vainajan elinaikana puulle ja liitettiin myöhemmin muumion kasvoille.


title: Harakankello

text: Harakankello ("Campanula patula") on kellokasvien ("Campanulaceae") heimoon kuuluva kaksivuotinen ruohovartinen kasvi.


title: Harakankello

text: Harakankello on levinnyt Suomeen ihmisen mukana muinaistulokkaana. Sen siemeniä myydään niittykasviksi.


title: Harakankello

text: Harakankello kasvaa rehevän niittykasvillisuuden seassa jopa 80 cm korkeaksi, mutta avoimemmilla paikoilla se jää joskus paljonkin matalammaksi, toisinaan vain 20 cm:n mittaiseksi. Harakankellon lehdet ovat kapeita. Yleensä se haaroo runsaasti ja kukkii jo kesäkuussa.


title: Harakankello

text: Kapea kellomainen kukka on selvemmin violetinsävyinen kuin kissankellolla. Kukka liikkuu sään mukaan: aurinkoisella ilmalla se sojottaa ylös, pilvisäällä roikkuu alas.


title: Harakankello

text: Harakankello viihtyy valoisilla paikoilla. Tyypillisiä kasvupaikkoja ovat niityt, pientareet ja tienvarret.


title: Bagerhat

text: Bagerhat (), aik. Khalifatabad, on kaupunki Bangladeshissa Ganges- ja Brahmaputra-jokien yhtymäkohdassa. Bagerhatin perusti turkkilainen kenraali 1400-luvulla. Kaupungissa on useita moskeijoja ja vanhoja muslimimonumentteja, joiden ansiosta se valittiin UNESCOn maailmanperintökohteeksi vuonna 1983.


title: Bagerhat

text: Vuoden 2011 väestönlaskennassa kaupungissa oli noin 49 000 asukasta. Maatalous on alueella tärkeä elinkeino, riisi, sokeriruoko, vehnä, juutti ja perunat tärkeimpiä viljelykasveja. Kaupungissa on sekä yksityisiä että valtion rahoittamia oppilaitoksia. Sieltä on sekä maantie- että rautatieyhteys alueen pääkaupunkiin Khulnaan.


title: Bagerhat

text: Bagerhatin vanhassakaupungissa on 360 moskeijaa, mausoleumeja, siltoja,katuja, vesisäiliöitä ja muita rakennuksia, joista useimmat on tehty poltetusta tiilestä. Se rakennettiin muutamasa vuodessa ja jätettiin peittymään viidakkoon pian niiden rakennuttajan Khan Jahanin kuoltua vuonna 1459. Uskonnollisten rakennusten suuren määrän sanotaan liittyvän Khan Jahanin hurskauteen. Puolustusrakennelmien puute voidaan selittää kaupunkia ympäröivillä läpitunkemattomialla mangrovesoilla. Noin viisikymmentä rakennusta oinkaivettu esiin kasvillisuuden seasta ja luetteloitu.


title: Alföld

text: Alföld () eli Unkarin suuri alanko on laaja tasankoalue, joka kattaa Unkarin itä- ja eteläosat, läntisen Romanian, pohjoisen Serbian ja itäisen Kroatian. Sen pinta-ala on noin 100 000 neliökilometriä, ja se kattaa puolet Unkarin pinta-alasta. Luonnontilassa alföld on aroa, jota rikkovat tulva-alankojen lehdot ja suot, mutta keinokastelun, tulvapatojen ja soiden kuivatuksen avulla laajat maa-alueet on saatu viljelykelpoisiksi.


title: Alföld

text: Alföldin suurin yhtenäinen pusta-alue on nykyään Hortobágyn kansallispuistossa. Siellä laiduntaa ainakin osan vuodesta vapaana alkuperäisiä eläinlajeja, kuten unkarilaisia pitkäsarvisia harmaanautoja, lampaita, villihevosia ja puhveleita. Alueella on myös rikas lintukanta.


title: Alföld

text: Alföldia rajaavat Karpaatit pohjoisessa ja idässä, Krotian vuoret lounaassa ja Savajoki etelässä. Suurimmat kaupungit ovat Timișoara Romaniassa sekä Unkarin puolella Nyíregyháza, Debrecen, Kecskemét ja Szeged.


title: Alföld

text: Alföld on osa laajempaa Karpaattien allasta, johon kuuluu myös Unkarin, Itävallan ja Slovakian kesken jakautuva Kisalföld eli Unkarin pieni alanko Suuresta alangosta eli Alföldistä luoteeseen.


title: Carlos Prío Socarrás

text: Carlos Prío Socarrás (14. heinäkuuta 1903 – 5. huhtikuuta 1977) oli Kuuban presidentti vuodesta 1948 vuoteen 1952. Carlos Socarrás syrjäytettiin vallasta 10. maaliskuuta 1952 Fulgencio Batistan toimeenpanemassa vallankumouksessa.


title: Carlos Prío Socarrás

text: Carlos Prío Socarrás syntyi Bahía Hondan kylässä Kuuban länsiosassa, isä oli Francisco Prio-Rivas ja äiti Maria de Regla Socarras-Socarras. Hänen vanhempansa olivat Kuuban itsenäisyyssodassa taistelleita veteraaneja. Nuoruudessaan Socarrás opiskeli lakia Havannan yliopistossa ja valmistui asianajajaksi. Opiskeluaikoinaan Socarrás toimi aktiivisesti opiskelijajärjestöissä ja joutui vankilaan hänen vastustettuaan Gerardo Machadon johtamaa diktatuuria. Hän toimi myös opiskelijajärjestö "Directoria Estudiantilin" johtajana vuoteen 1930 asti ja joutui maanpakoon 1935 Fulgencio Batistan ensimmäisen diktatuurin aikana.


title: Carlos Prío Socarrás

text: Vuonna 1940 Socarrás valittiin Pinar del Rion provinssin senaattoriksi, samaan aikaan hänen puoluetoveristaan Ramón Grau San Martínista tuli presidentti. Tultuaan valituksi senaattoriksi hänestä tuli työ- ja pääministeri Ramón Martinin hallinnossa. Hallituskautensa aikana hän demokratisoi maan suurimman työmarkkinajärjestön. Kommunistipuolue oli vallannut järjestön johtopaikat Fulgencio Batistan hallinnon aikana. Heinäkuun 1. päivänä 1948 Carlos Socarrás valittiin vapailla vaaleilla Kuuban presidentiksi.


title: Carlos Prío Socarrás

text: Tultuaan valituksi Socorrásista tuli Yhdysvaltain presidentti Harry Trumanin liittolainen. Vaikkakin Socorrás oli valittu valtaan äänten vyöryllä, hänen presidenttikauttaan varjostivat korruptio ja poliittisten puolueiden välinen valtataistelu. Osittain näiden ongelmien voidaan katsoa olleen seurausta Espanjan sisällissodan veteraanin Emilio Trón ja hänen seuraajansa Fidel Castron pyrkimyksistä tuottaa epätasapainoa valtion sisälle.


title: Carlos Prío Socarrás

text: Emilio Trón tukijoihin kuului muun muassa Ramón Martin mutta yleensä Tróta pidetään poliittisena gangsterina seurauksena hänen roolistaan politiikassa. Tró kuoli salamurhaajan luoteihin yhdessä raskaana olevan poliisimiehen vaimon kanssa ja tämä on ollut omiaan vahvistamaan hänen mainettaan. Tästä huolimatta hänen ja hänen seuraajiensa toiminta oli vakava uhka Kuuban demokraattiselle hallitukselle.


title: Carlos Prío Socarrás

text: Carlos Socarrás uskoi rajoitettuun ja määrämittaiseen presidenttikauteen demokraattisesti ja perustuslaillisesti valittuna presidenttinä. Hän ei missään vaiheessa pyrkinyt estämään taikka tukkimaan Kuuban demokraattista prosessia vaikka vaikuttikin että oppositio tulisi voittamaan vuoden 1952 vaalit. Näin ollen häntä voidaan pitää yhtenä ensimmäisistä maansa demokraattisista johtajista mutta tästä huolimatta hän osoittautui liian heikoksi vastustamaan Fulgencio Batistan pyrkimyksiä.


title: Carlos Prío Socarrás

text: Myöhemmin Batistan diktatuurin (1952-1958) aikana Socarrás järjesti useita epäonnistuneita yrityksiä kumota Batistan hallinto. Näiden toimiensa seurauksena hänet vangittiin Yhdysvalloissa minkä lisäksi hän teki tuhoisan virheen tukiessaan Fidel Castroa tämän pyrkimyksissä. Tätä virhettään Socorrás katui koko loppu elämänsä ajan.


title: Carlos Prío Socarrás

text: Presidenttikautensa aikana Socarrás kulutti yli 300 miljoonan dollarin edestä valtion varoja Fidel Castron tukemiseen tämän taistelussa Batistan diktatuuria vastaan. Socarrás palasi Kuubaan 1959. Castron alettua keskittää valtaa itselleen vuonna 1959, Socarrás katkaisi välit häneen. Vuonna 1959 Carlos Socarrás jätti Kuuban lopullisesti palaamatta koskaan.